open-index/open-wikipedia-markdown huggingface dataset:
ക്വീൻസ് വില്ലേജ്

അമേരിക്കൻ ഐക്യനാടുകളിലെ ന്യൂയോർക്ക്‌ നഗരത്തിനടുത്തായി സ്ഥിതി ചെയ്യുന്ന ഒരു ചെറുപട്ടണമാണ് **ക്വീൻസ് വില്ലേജ്**. ബ്രൂഷ്‌വിൽ എന്നായിരുന്നു ആദ്യകാല പേര്.  പിന്നീടു ക്വീൻസ് വില്ലേജ് എന്നായി, ഇടത്തരക്കാർ താമസിക്കുന്ന എല്ലാവിധ സൗകര്യങ്ങളുമുള്ള ഒരു ഇടത്തരം ചെറു പട്ടണമാണിത്. ഹാംസ്റ്റെഡ് അവന്യു , ജമൈക്ക അവന്യു, ബ്രദ്ദൊക്ക് അവന്യു, ഹിൽസൈഡ് അവന്യു എന്നിവയാണ് പ്രധാന വാണിജ്യകേന്ദ്രങ്ങൾ

ന്യൂ യോർക്ക്‌ നഗരത്തിൽ നിന്നും റോഡ്‌ മാർഗവും ട്രെയിൻ മുഖേനയും ഇവിടേയ്ക്ക് എത്തിച്ചേരാം. വന്കിട ശൃംഖലകളുടെ ഹോട്ടലുകളുൾപ്പെടെ താത്കാലിക താമസസൗകര്യങ്ങൾ സഞ്ചാരികൾക്ക് ലഭ്യമാണ്. ഇവിടെനിന്നും  മന്ഹാട്ടനിലെ പെന്ന് സ്റ്റേഷൻ എന്ന ന്യൂയോർക്ക്‌ നഗരത്തിലെ പ്രധാന ഗതാഗത കേന്ദ്രത്തിലേക്ക് അര മണിക്കൂർ യാത്രാദൂരം മാത്രമേയുള്ളൂ, കൂടാതെ ഡൌൺടൌൺ, ലോകവ്യാപാരകേന്ദ്രം, ടൈം സ്ക്വയർ, മൻഹാട്ടൻ, ബ്രൂക്ലിൻ എന്നീ പ്രധാന സ്ഥലങ്ങൾ വളരെ എളുപ്പത്തിൽ എത്തിച്ചേരാവുന്നതാണ്.

## അവലംബം


വർഗ്ഗം:ക്വീൻസിലെ ജനവാസപ്രദേശങ്ങൾ
പി.പി.വി. മൂസ

അഞ്ചും ആറും കേരള നിയമസഭകളിലെ അംഗവും  മുസ്ലിംലീഗ് നേതാവുമായിരുന്നു **പി.പി.വി. മൂസ**(മാർച്ച് 1937 - 2 ഒക്ടോബർ 2014). അവിഭക്ത മുസ്ലിംലീഗ് കണ്ണൂർ ജില്ലാ സെക്രട്ടറിയായും എസ്.ടി.യു ജില്ലാ പ്രസിഡന്റായും പ്രവർത്തിച്ചു. 
## ജീവിതരേഖ
എം.എസ്.എഫിലൂടെ രാഷ്ട്രീയ പ്രവർത്തനത്തിൽ സജീവമായി. വിമോചന സമരകാലത്ത് ലീഗ് പ്രവർത്തനങ്ങൾക്ക് നേതൃത്ത്വം നൽകി.  മുന്നണിപ്പോരാളിയായിരുന്നു. മുസ്ലിംലീഗ് പിളർന്നപ്പോൾ അഖിലേന്ത്യാ ലീഗിൻെറ നേതാക്കളിലൊരാളായ മൂസ കണ്ണൂർ ജില്ലയിലെ എടക്കാട് നിയോജക മണ്ഡലത്തിൽ നിന്ന് 1977ലും ’80ലും സി.പി.എം പിന്തുണയോടെ നിയമസഭയിലത്തെി. പിന്നീട് ലീഗിൽ തിരിച്ചത്തെി. വയനാട് ജില്ലാ ജന. സെക്രട്ടറി, വൈസ് പ്രസിഡൻറ്, ട്രഷറർ എന്നീ സ്ഥാനങ്ങൾ വഹിച്ചു.  ലീഗിൻെറ സംസ്ഥാന കമ്മിറ്റിയംഗമായിരുന്നു. 

## അവലംബം


വർഗ്ഗം:അഞ്ചാം കേരള നിയമസഭാംഗങ്ങൾ
വർഗ്ഗം:ആറാം കേരള നിയമസഭാംഗങ്ങൾ
വർഗ്ഗം:1937-ൽ ജനിച്ചവർ
വർഗ്ഗം:2014-ൽ മരിച്ചവർ
വർഗ്ഗം:ഒക്ടോബർ 2-ന് മരിച്ചവർ
വർഗ്ഗം:കേരളത്തിലെ മുസ്ലിം ലീഗ് പ്രവർത്തകർ
ജ്വോഷ വുങ്

ചൈനക്കെതിരെ നടക്കുന്ന ഹോങ്കോങിലെ വിദ്യാർത്ഥി പ്രക്ഷോഭത്തിൻെറ നേതാവാണ് **ജ്വോഷ വുങ്**
## ജീവിതരേഖ
സ്കൂളുകളിൽ ‘രാജ്യസ്നേഹ വിദ്യാഭ്യാസം’ തുടങ്ങാനുള്ള സർക്കാർ നീക്കത്തിനെതിരെയുള്ള സമരത്തിലൂടെയാണ് ജോഷ്വാ പ്രക്ഷോഭ രംഗത്തെത്തിയത്. കമ്യൂണിസ്റ്റ് ആശയങ്ങൾ കുട്ടികളിൽ കുത്തിവെക്കുന്നതാണ് ‘രാജ്യസ്നേഹ വിദ്യാഭ്യാസ’മെന്ന് ആക്ഷേപം ഉയർന്നതിനെത്തുടർന്നായിരുന്നു സമരം. തുടർന്ന് ഈ പദ്ധതി സർക്കാർ ഉപേക്ഷിച്ചു.
## വിമർശനങ്ങൾ
അമേരിക്കയുടെ ഉപകരണമായി വർത്തിക്കുകയാണ് ജ്വോഷ വുങ്ങെന്നാണ് ചൈനീസ് അധികൃതരുടെ നിലപാട്. കഴിഞ്ഞ സെപ്റ്റംബറിൽ ചൈനീസ് അനുകൂല പത്രമായ ‘വെൻ വീ പോ’ ജ്വോഷക്ക് യു.എസ് സർക്കാറുമായി ബന്ധമുണ്ടെന്ന് ആരോപിച്ച് വാർത്ത പ്രസിദ്ധീകരിച്ചിരുന്നു. സി.ഐ.എയിൽനിന്ന് സാമ്പത്തിക സഹായം പറ്റുന്നുണ്ടെന്നായിരുന്നു ആരോപണം. ആരോപണങ്ങൾക്ക് ഓൺലൈൻ വഴി ജ്വോഷ വിശദമായ മറുപടി നൽകിയിരുന്നു. 
## അവലംബം

## പുറം കണ്ണികൾ

വർഗ്ഗം:ഹോങ്കോങ്
വർഗ്ഗം:1996-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ചൈനീസ് ജനാധിപത്യ പ്രവർത്തകർ
ലൈസാൻഡെർ സ്പൂനെർ

19ആം നൂറ്റാണ്ടിൽ ജീവിച്ചിരുന്ന ഒരു അമേരിക്കൻ സംരംഭകനും, നിയമജ്ഞനും, അനാർക്കിസ്റ്റ് ചിന്തകനും,വ്യക്തി സ്വാതന്ത്ര വാദിയും അടിമത്തനിരോധനാനുകൂലിയുമായിരുന്നു **ലൈസാൻഡെർ സ്പൂനെർ**.സ്വയം സംരംഭകത്തിനും സ്വതന്ത്രമാർക്കറ്റിനും വേണ്ടി വാദിച്ച സ്പൂനർ വിപണിയിലെ സർക്കാർ ഇടപെടലുകൽ അനുചിതവും പ്രകൃതിനിയമങ്ങൾക്ക് എതിരാണെന്നും കരുതി.1844ൽ അദ്ദേഹം അമേരിക്കൻ ലെറ്റർ മെയിൽ കമ്പനി എന്ന സ്വകാര്യതപാൽ കമ്പനി ആരംഭിച്ചു.സർക്കാരിന്റെ യുനൈറ്റഡ് സ്റ്റേറ്റ്സ് പോസ്റ്റ് ഓഫീസുമായി മത്സരിച്ചായിരുന്നൂ ഇത്.സർക്കാർ ഇടപെട്ട് 1851ൽ ഇത് പൂട്ടിച്ചു.

വർഗ്ഗം:അനാർക്കിസ്റ്റ് ചിന്തകർ
വർഗ്ഗം:1808-ൽ ജനിച്ചവർ
വർഗ്ഗം:1887-ൽ മരിച്ചവർ
വർഗ്ഗം:തത്വചിന്തകർ - അപൂർണ്ണലേഖനങ്ങൾ
കൊറ്റി

ഏന്തിവലിച്ച പോലെ നടക്കുന്ന, നീണ്ട കാലും,കഴുത്തും തടിച്ച് നീണ്ട കൊക്കുമുള്ള വലിയ പക്ഷികളാണ് **കൊറ്റികൾ**. **സിക്കനീഡൈ**/**സിക്കനീഡി** കുടുംബത്തിലാണ് ഇവ ഉൾപ്പെടുന്നത്.

വർഗ്ഗം:പക്ഷികൾ
വർഗ്ഗം:കൊറ്റികൾ
വർഗ്ഗം:സിക്കനീഡൈ
പച്ചനോട്ടുകൾ

ഗണേശ് പിക്ചേഴിന്റെ ബാനറിൽ കെ.പി. കൊട്ടാരക്കര നിർമിച്ച മലയാളചലച്ചിത്രമാണ് **പച്ചനോട്ടുകൾ**.  വിമലാ റിലീസ് വിതരണം ചെയ്ത ഈ ചിത്രം 1973 സെപ്റ്റംബർ 09-ന് പ്രദർശനം തുടങ്ങി.

## അഭിനേതാക്കൾ
*പ്രേം നസീർ
*വിജയശ്രീ
*റാണി ചന്ദ്ര
*കൊട്ടാരക്കര ശ്രീധരൻ നായർ
*അടൂർ ഭാസി
*എൻ. ഗോവിന്ദൻകുട്ടി
*ജോസ് പ്രകാശ്
*കടുവാക്കുളം ആന്റണി
*പോൾ വെങ്ങോല
*സാന്റോ കൃഷ്ണൻ
*സി.ആർ. ലക്ഷ്മി
*ഖദീജ
*രാധാമണി
*പ്രേമ 
*ലീല

## പിന്നണിഗായകർ
*കെ.ജെ. യേശുദാസ് 
*എസ്. ജാനകി
*പി. ലീല 
*കെ.പി. ബ്രഹ്മാനന്ദൻ 
*ബി. വസന്ത

## അണിയറയിൽ
*സംവിധാനം - എ ബി രാജ്
*നിർമ്മാണം - കെ പി കൊട്ടാരക്കര
*ബാനർ - ഗണേഷ്‌ പിക്‌ചേഴ്‌സ്
*കഥ, തിരക്കഥ - മുട്ടത്തു വർക്കി
*സംഭാഷണം - കെ പി കൊട്ടാരക്കര
*ഗാനരചന - ശ്രീകുമാരൻ തമ്പി
*സംഗീതം - എം കെ അർജ്ജുനൻ
*പശ്ചാത്തലസംഗീതം ‌- പി എസ്‌ ദിവാകർ
*ഛായാഗ്രഹണം - പി ബി എസ് മണി
*ചിത്രസംയോജനം - 	കെ ശങ്കുണ്ണി
*കലാസംവിധാനം - ബാബു തിരുവല്ല
*വിതരണം - വിമല റിലീസ്

## പാട്ടുകൾ
*ഗാനരചന - ശ്രീകുമാരൻ തമ്പി
*സംഗീതം - എം.കെ. അർജ്ജുനൻ

## അവലംബം

വർഗ്ഗം:കെ.പി. കൊട്ടാരക്കര തിരക്കഥ എഴുതിയ ചലച്ചിത്രങ്ങൾ
വർഗ്ഗം:കെ.പി. കൊട്ടാരക്കര നിർമ്മിച്ച ചലച്ചിത്രങ്ങൾ
വർഗ്ഗം:1973-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:തമ്പി-അർജുനൻ മാസ്റ്റർ ഗാനങ്ങൾ
വർഗ്ഗം:എം കെ അർജ്ജുനൻ സംഗീതം നൽകിയ ചലച്ചിത്രങ്ങൾ
വർഗ്ഗം:ശ്രീകുമാരൻ തമ്പിയുടെ ഗാനങ്ങൾ
വർഗ്ഗം:എ. ബി രാജ് സംവിധാനം ചെയ്ത ചലച്ചിത്രങ്ങൾ
വർഗ്ഗം:മുട്ടത്തുവർക്കിയുടെ നോവലുകൾ
വർഗ്ഗം:കെ. ശങ്കുണ്ണി ചിത്രസംയോജനം നിർവ്വഹിച്ച ചലച്ചിത്രങ്ങൾ
ല്യുഡ്വിഗ് ഫോൻ മീസസ്

ഓസ്ട്രിയൻ സ്കൂളിൽപ്പെട്ട ഒരു സാമ്പത്തിക ശാസ്ത്രജ്ഞനും ക്ലാസിക്കൽ ലിബറൽ ചിന്തകനും സോഷ്യോളജിസ്റ്റുമാണ് **ല്യുഡ്വിഗ് ഫോൻ മീസസ്** (**Ludwig von Mises**).ഓസ്ട്രിയയിലെ ഒരു ജൂത കുടുംബത്തിലാാണ് മീസസ് ജനിച്ചത്. 1940കളിൽ നാസിസം ശക്തി പ്രാപിച്ചതോടെ അദ്ദേഹം അമേരിക്കയിലേക്ക് പലായനം ചെയ്തു. അമേരിക്കൻ ലിബർറ്റേറിയൻ പ്രസ്ഥാനത്തിന്റെ പ്രധാന വക്താക്കളിൽ ഒരാളായിരുരുന്നു അദ്ദേഹം.

## അവലംബം
വർഗ്ഗം:സാമ്പത്തികശാസ്ത്രജ്ഞർ
വർഗ്ഗം:1881-ൽ ജനിച്ചവർ
വർഗ്ഗം:1973-ൽ മരിച്ചവർ
ശ്രീകൃഷ്ണ ജന്മാഷ്ടമി

മഹാവിഷ്ണുവിന്റെ ഒൻപതാമത്തെ അവതാരമായ ശ്രീകൃഷ്ണന്റെ ജന്മദിവസമാണ് **ശ്രീകൃഷ്ണ ജന്മാഷ്ടമി** ആയി ഹിന്ദുക്കൾ ആഘോഷിക്കുന്നത്. (Devanagari  ). ചിങ്ങമാസത്തിൽ കൃഷ്ണപക്ഷത്തിലെ അഷ്ടമി തിഥി വരുന്ന രോഹിണി നക്ഷത്രദിവസത്തിൽ ആഘോഷിക്കപ്പെടുന്ന ഈ പുണ്യദിനം *കൃഷ്ണാഷ്ടമി*,  *ഗോകുലാഷ്ടമി*, *അഷ്ടമി രോഹിണി*, *ശ്രീകൃഷ്ണ  ജയന്തി*, *ജന്മാഷ്ടമി* എന്നീ വിവിധ പേരുകളിലും അറിയപ്പെടുന്നു. ലോകമെമ്പാടുമുള്ള ഹൈന്ദവർ വിശേഷിച്ചു വൈഷ്ണവ   ഭക്തർ ഇത് വിശേഷ ദിനമായി ആഘോഷിച്ചു വരുന്നു.  ഹൈന്ദവതയിൽ വൈഷ്ണവ പാരമ്പര്യത്തെ സംബന്ധിച്ചിടത്തോളം ഇത് ഒരു സുപ്രധാന ഉത്സവമാണ്. ജന്മാഷ്ടമി ദിവസം അർധരാത്രിയാണ് ശ്രീകൃഷ്ണൻ പിറന്നത് എന്നാണ് വിശ്വാസം. അതിനാൽ അഷ്ടമിരോഹിണി ദിവസം അർദ്ധരാത്രി ശ്രീകൃഷ്ണക്ഷേത്രങ്ങളിൽ വിശേഷാൽ പൂജകളും പ്രാർത്ഥനയും നടക്കുന്നു. ഗ്രിഗോറിയൻ കലണ്ടറിൽ ആഗസ്ത്, സെപ്തംബർ മാസങ്ങളിലാണ് ശ്രീകൃഷ്ണ ജയന്തി വരിക.

## References

വർഗ്ഗം:കൃഷ്ണൻ
വർഗ്ഗം:ഹൈന്ദവ വിശേഷദിനങ്ങൾ
വർഗ്ഗം:ഇന്ത്യയിലെ ആഘോഷങ്ങൾ
വർഗ്ഗം:ഹൈന്ദവ ഉത്സവങ്ങൾ
വർഗ്ഗം:ജന്മദിനങ്ങൾ
ഡോൺ ജ്യോവാന്നി

ലോറൻസോ ഡ പോണ്ടിയുടെ രചനയ്ക്ക് മൊസാർട്ട് രുപം നൽകിയ ഒരു  ഓപ്പറയാണ് **ഡോൺ ജ്യോവാന്നി** . രണ്ടു അങ്കങ്ങളുള്ള ഈ സംഗീതാവിഷ്കാരം ആദ്യമായി 1787 ൽ പ്രേഗിൽ അവതരിപ്പിച്ചു. 

## ഉപയോഗിച്ചിരിയ്ക്കുന്ന സംഗീത ഉപകരണങ്ങൾ
*സുഷിരവാദ്യങ്ങൾ: 2 പുല്ലാങ്കുഴലുകൾ, 2 ഓബോകൾ. 2 ക്ലാരിനറ്റ്, 3 ബസൂണുകൾ.
* 2 ഹോൺ 2 ട്രമ്പറ്റുകൾ, 3 ട്രോംബോണുകൾ.
*റ്റിമ്പനി
*തന്ത്രിവാദ്യങ്ങൾ : വയലിൻ-.ഒന്നും രണ്ടും നിരകൾ, വയോള,സെല്ലോ,ഡബിൾ ബാസ്സ്

## പുറംകണ്ണികൾ

* 
* 
* Opera Guide Synopsis (4 languages), libretto (German, English, Italian), highlights
* Opera in a nutshell Soundfiles (MIDI)
* Piano/vocal score of ''Don Giovanni'' from Indiana University Bloomington
* Synopsis and libretto  from Naxos Records
* Libretto, Italian, English
* Roles, arias, libretto (Italian, English)
* San Diego OperaTalk! with Nick Reveles: ''Don Giovanni''
*  ''Don Giovanni'' , production photos, synopsis 
## അവലംബം

വർഗ്ഗം:ഓപ്പറകൾ
വയോള

ഒരു തന്ത്രിവാദ്യമാണ് **വയോള**. വയലിനോടു സാമ്യമുള്ള വയോളയ്ക്കു വയലിനേക്കാൾ വലിപ്പം ഉണ്ട്. ആഴമുള്ള ശബ്ദം പുറപ്പെടുവിയ്ക്കാനും കഴിയും.
## പ്രാധാന്യം
പാശ്ചാത്യ സംഗീത ശിൽപ്പങ്ങളിൽ വയോളയ്ക്കു വലുതായ പ്രാധാന്യം നൽകിയിട്ടുണ്ട്.

## ശ്രവിയ്ക്കുന്നതിന്

## അവലംബം

വർഗ്ഗം:തന്ത്രിവാദ്യങ്ങൾ
ഓബോ

ഒരു സുഷിരവാദ്യമാണ് **ഓബോ.** തടികൊണ്ടു നിർമ്മിയ്ക്കപ്പെട്ടിട്ടുള്ള ഈ ഉപകരണത്തിനു 65 സെ.മീറ്റർ നീളമുണ്ട് (25½ ഇഞ്ച്) ,സംഗീതശിൽപ്പങ്ങളിലും, സംഗീതമേളകളിലും ഉപയോഗിയ്ക്കുന്നു.

## അവലംബം

## പുറത്തേയ്ക്കുള്ള കണ്ണികൾ

*Peter Wuttke: The Haynes-Catalog  bibliography of literature for oboe written between 1650 and 1800.
*A Guide to Choosing an Oboe  Student, intermediate & professional oboes explained.
*Experiments in Jazz Oboe by Alison Wilson (archive link, was dead)
*Oboist Liang Wang: His Reeds Come First NPR story by Debbie Elliott
*
*Oboe sound gallery  of clips of dozens of prominent oboists in the United States, Europe, and Australia

വർഗ്ഗം:സുഷിരവാദ്യങ്ങൾ
ആർതൂർ കൂസ്ലർ

സാഹിത്യകാരനും പത്രപ്രവർത്തകനും ആയിരുന്നു ഹംഗറിയിലെ ബുഡാപെസ്റ്റിൽ ജനിച്ച ( ജ: 5 1905 – 1 മാർച്ച് 1983) **ആർതൂർ കൂസ്ലർ** .ആസ്ട്രിയയിൽ വിദ്യാഭ്യാസം നേടിയ  കൂസ്ലർ 1931 ൽ ജർമ്മൻ കമ്മ്യൂണിസ്റ്റ് പാർട്ടി അംഗമാവുകയും ചെയ്തു. എന്നാൽ സ്റ്റാലിൻ വിരുദ്ധതകാരണം 1938 ൽ അംഗത്വം രാജിവയ്ക്കുകയുമുണ്ടായി.

കൂസ്ലറുടെ സോവിയറ്റ് വിരുദ്ധകൃതിയായ  *ഡാർക്നസ്സ് അറ്റ് നൂൺ* (*Darkness at Noon*) 1934ൽ പ്രസിദ്ധീകൃതമായി.

## അന്ത്യം
പാർക്കിൻസൺസ് രോഗത്താലും, അർബ്ബുദബാധയെത്തുടർന്നുള്ള ക്ലേശങ്ങളാലും വിഷമിയ്ക്കുകയായിരുന്ന കൂസ്ലറെ, 1983 മാർച്ച് 1നു ഭാര്യയോടൊപ്പം ലണ്ടനിലെ വസതിയിൽ ആത്മഹത്യ ചെയ്ത നിലയിൽ  കണ്ടെത്തുകായാണുണ്ടായത്.

## നോവലുകൾ

* 1934 (2013). *[[Die Erlebnisse des Genossen Piepvogel in der Emigration]]*
* 1939. *[[The Gladiators (book)|The Gladiators]]* (about the revolt of Spartacus)
* 1940. *[[Darkness at Noon]]*
* 1943. *[[Arrival and Departure]]*
* 1946. *[[Thieves in the Night (novel)|Thieves in the Night]]*
* 1951. *[[The Age of Longing]]*
* 1972. *[[The Call-Girls]]: A Tragicomedy with a Prologue and Epilogue*. A novel about scholars making a living on the international seminar-conference circuit. ISBN 978-0-09-112550-9
## പുറംകണ്ണികൾ
*http://www.bobolinkbooks.com/BALLAST/AK.html

## അവലംബം

വർഗ്ഗം:പത്രപ്രവർത്തകർ
വർഗ്ഗം:1905-ൽ ജനിച്ചവർ
വർഗ്ഗം:1983-ൽ മരിച്ചവർ
വർഗ്ഗം:ജനുവരി 5-ന് ജനിച്ചവർ
വർഗ്ഗം:മാർച്ച് 1-ന് മരിച്ചവർ
വർഗ്ഗം:ജൂത എഴുത്തുകാർ
വർഗ്ഗം:കമ്മ്യൂണിസ്റ്റ് പ്രവർത്തകർ
വർഗ്ഗം:സാഹിത്യകാരന്മാർ
മേ ഇർവിൻ

ഒരു കനേഡിയൻ നടിയും ഗായികയും ആയിരുന്നു **മേ ഇർവിൻ** (ജൂൺ 27, 1862 – ഒക്ടോബർ 22, 1938).ലോകത്തിലെ ആദ്യകാല ചലച്ചിത്രങ്ങളിലൊന്നായ ദ കിസ്സിൽ മേ അഭിനയിയ്ക്കുകയുണ്ടായി.

## പുറംകണ്ണികൾ

* 
* 
* May Irwin  and Flo Irwin at Whitby Public Library and Archives Digital Collection 
* May Irwin  photo gallery at NYP Library
* May Irwin Collected Works of May Irwin recordings
*May Irwin portraits(Univ. of Washington, Sayre Collection)
* pictures of Flo Irwin, May's lookalike sister #1(1907), #2(1912)
## അവലംബം

വർഗ്ഗം:ചലച്ചിത്ര അഭിനേതാക്കൾ
വർഗ്ഗം:1862-ൽ ജനിച്ചവർ
വർഗ്ഗം:1938-ൽ മരിച്ചവർ
വർഗ്ഗം:ജൂൺ 27-ന് ജനിച്ചവർ
വർഗ്ഗം:ഒക്ടോബർ 22-ന് മരിച്ചവർ
കീഴാറ്റിങ്ങൽ ശ്രീ സുബ്രഹ്മണ്യസ്വാമി ക്ഷേത്രം

തിരുവിതാംകൂറിലെ പ്രാധാന സുബ്രഹ്മണ്യ ക്ഷേത്രങ്ങളിൽ ഒന്നാണ്‌ , ആറ്റിങ്ങൽ പട്ടണത്തിൽ മൂന്ന് കിലോ മീറ്റർ മാറി കീഴാറ്റിങ്ങൾ ഗ്രാമത്തിൽ വാമനപുരം നദിയുടെ തീരത്തായി കിഴകോട്ട് ദർശനമായി സ്ഥിതി ചെയ്യുന്ന **കീഴാറ്റിങ്ങൽ ശ്രീ സുബ്രഹ്മണ്യസ്വാമി ക്ഷേത്രം**.
ചുനക്കര രാജൻ

കേരളത്തിലെ ഒരു കലാകാരനായിരുന്നു **ചുനക്കര രാജൻ**. ഓണാട്ടു കരയിലെ കാളകെട്ടുകളിലെ കാളത്തലകൾ നിർമ്മിച്ചിരുന്നവരിൽ പ്രധാനിയായിരുന്നു അദ്ദേഹം. 2005-ലെ മികച്ച കലാ സംവിധായകനുള്ള ദേശീയ പുരസ്കാരവും ഇദ്ദേഹത്തിനു ലഭിച്ചിട്ടുണ്ട്. പേരുകേട്ട കൂറ്റൻ കാളത്തലകളുടെ ശില്പി എന്ന നിലയിൽ ഗിന്നസ് ബുക്കിലും അദ്ദേഹം ഉൾപ്പെടുത്തപ്പെട്ടിട്ടുണ്ട്. ചുമർച്ചിത്രരചനയും ശില്പനിർമ്മാണത്തിലും ക്ഷേത്ര നിർമ്മാണത്തിലും അദ്ദേഹം നിപുണനായിരുന്നു.

## പുരസ്കാരങ്ങൾ
* 1980 ഇന്റർ നാഷണൽ ബുക്ക്‌പ്രോജക്ട് അവാർഡ് (അമേരിക്ക)
* 1993-ലെ ചിത്രകലയ്ക്കുളള സ്വർണ്ണ കമലം, കേരളാലളിതകലാഅക്കാദമി
* 1994-ലെ ശിൽപ്പകലയ്ക്കുളള ദേശീയ അവാർഡ്, കേന്ദ്രകരകൗശല വികസന കോർപറേഷൻ
* 1995-ലെ കെ. രാമനുണ്ണിത്താൻ അവാർഡ്
* 1996-ലെ ചിത്ര-ശിൽപ കലക്കുള്ള ഫെലോഷിപ്പ്, ഗാന്ധി മ്യൂസിയം, ഇംഗ്ളണ്ട്. 
* 1997-ലെ ഗ്രാമശ്രീ അവാർഡ്
* 2005-ലെ തച്ചുശാസ്ത്രരത്‌ന ശിൽപ്പരത്‌ന അവാർഡ്, കേരള സംസ്ഥാനസർക്കാർ
* കൊടുമൺ ചിലന്തിക്ഷേത്രത്തിലെ ശക്തിഭദ്ര പ്രതിമയുടെ ശില്പഭംഗിയുടെ തികവിനാൽ അനാച്ഛാദനത്തിനെത്തിയ ഉത്രാടം തിരുനാൾ മാർത്താണ്ഡവർമ്മ ശിൽപ്പികലാനിധി പട്ടം നൽകി ആദരിച്ചിരുന്നു. 

## അവലംബങ്ങൾ

വർഗ്ഗം:കേരളത്തിലെ ശില്പികൾ
വർഗ്ഗം:1955-ൽ ജനിച്ചവർ
വർഗ്ഗം:ഒക്ടോബർ 1-ന് ജനിച്ചവർ
വർഗ്ഗം:2014-ൽ മരിച്ചവർ
വർഗ്ഗം:ജൂൺ 3-ന് മരിച്ചവർ
ഹാനിബാൾ ലെക്റ്റർ

നോവലിസ്റ്റ് തോമസ് ഹാരിസ് സൃഷ്ടിച്ച ഒരു കഥാപാത്രമാണ് **ഹാനിബാൾ ലെക്റ്റർ**. തോമസ് ഹാരിസിന്റെ സസ്പെൻസ് നോവൽ ചതുഷ്ടയത്തിലെ പ്രധാന കഥാപാത്രമാണ് ലെക്റ്റർ. റെഡ് ഡ്രാഗൺ (1981), ദ സൈലൻസ് ഓഫ് ദ ലാംബ്സ് (1988), ഹാനിബാൾ (1999), ഹാനിബാൾ റൈസിംഗ് (2006) എന്നീ നോവലുകളാണ് ഹാനിബാൾ ലെക്റ്ററിനെ കേന്ദ്ര കഥാപാത്രമാക്കി തോമസ് ഹാരിസ് എഴുതിയിട്ടുള്ളത്. കുറ്റകൃത്യ മനഃശാസ്ത്രജ്ഞനും നരഭോജിയുമായ ഒരു പരമ്പര കൊലയാളിയായാണ് ലെക്റ്ററിനെ ഈ നോവലുകളിൽ അവതരിപ്പിച്ചിരിക്കുന്നത്. ആദ്യ രണ്ട് നോവലുകളിലും വില്ലനായെത്തുന്ന ലെക്റ്റർ മൂന്നാമത്തേതിൽ നായകനാവുന്നു. ലെക്റ്ററുടെ ബാല്യകാലവും പരമ്പരാ കൊലയാളിയാവുന്ന പശ്ചാത്തലവും വിശദീകരിക്കുന്ന നാലാം നോവലിൽ ലെക്റ്റർ വീണ്ടും പ്രതിനായകനാവുന്നു.

ഹാനിബാളിനെ കേന്ദ്രകഥാപാത്രമായി ആദ്യം നിർമിച്ച ചലച്ചിത്രം 1986ൽ പുറത്തിറങ്ങിയ മാൻഹണ്ടർ ആയിരുന്നു. റെഡ് ഡ്രാഗൺ എന്ന നോവലിന്റെ ചലച്ചിത്രാവിഷ്ക്കാരമായിരുന്ന ഈ ചിത്രത്തിൽ ലെക്റ്ററിനെ അവതരിപ്പിച്ചത് ബ്രയാൻ കോക്സ് ആയിരുന്നു. 1991ൽ ദ സൈലൻസ് ഓഫ് ദ ലാംബ്സിനെ അടിസ്ഥാനമാക്കി അതേ പേരിൽ ചലച്ചിത്രം പുറത്തിറങ്ങി. ഈ ചിത്രത്തിൽ ഹാനിബാൾ ലെക്റ്ററിനെ അവതരിപ്പിച്ച ആന്റണി ഹോപ്കിൻസ് തന്റെ അഭിനയത്തിന് ആ വർഷത്തെ അക്കാദമി അവാർഡ് നേടി. പിന്നീട് 2001ൽ പുറത്തിറങ്ങിയ ഹാനിബാളിലും 2002ൽ പുറത്തിറങ്ങിയ റെഡ് ഡ്രാഗണിലും ഹോപ്കിൻസ് തന്നെയാണ് ലെക്റ്ററായി അഭിനയിച്ചത്. 2007ൽ പുറത്തിറങ്ങിയ ഹാനിബാൾ റൈസിംഗിൽ യുവാവായ ലെക്റ്ററിനെ ആരൺ തോമസും പ്രായമായ ലെക്റ്ററിനെ ഗാസ്പാഡ് ഉലിയലും ആണ് അവതരിപ്പിച്ചത്.

2003ൽ ഹാനിബാൾ ലെക്റ്ററിനെ ഏറ്റവും മികച്ച വില്ലനായി അമേരിക്കൻ ഫിലിം ഇൻസ്റ്റിറ്റ്യൂട്ട് തെരെഞ്ഞെടുത്തു. 2010 ജൂണിൽ എന്റർടെയിൻമെന്റ് വീക്കിലി പുറത്തിറക്കിയ 20 വർഷത്തിനിടെയുള്ള മികച്ച 100 കഥാപാത്രങ്ങളുടെ പട്ടികയിലും ലെക്റ്റർ ഇടം പിടിച്ചിരുന്നു.

## കഥാപാത്രം
റെഡ് ഡ്രാഗണിൽ ലെക്റ്ററിന് അറിയപ്പെടുന്ന ഒരു മാനസികാസുഖവുമില്ലെന്ന് വ്യക്തമാക്കുന്നുണ്ട്. സൈലൻസ് ഓഫ് ദ ലാംബ്സിൽ ലെക്റ്റർ ഒരു തികഞ്ഞ സാമൂഹ്യ ജീവിയാണെന്ന് ലെക്റ്ററിന്റെ കാവൽക്കാരനായ ഡോ. ഫ്രെഡെറിക് ചിൽട്ടൺ അവകാശപ്പെടുന്നുണ്ട്. എന്നാൽ ഈ നോവലിന്റെ ചലചിത്ര രൂപത്തിൽ ലെക്റ്റർ ഒരു തികഞ്ഞ മനോരോഗിയാണെന്നാണ് പറയുന്നത്.  റെഡ് ഡ്രാഗൺ എന്ന നോവലിൽ നായകനായ വിൽ ഗ്രഹാം, ലെക്റ്റർ ചെറിയ കുട്ടികളെപ്പോലെ മൃഗങ്ങളെ ഉപദ്രവിക്കാറുണ്ടെന്ന് പറയുന്നുണ്ട്. എന്നാൽ തുടർന്നുള്ള നോവലുകളിൽ ലെക്റ്ററിന് മൃഗങ്ങളോടുള്ള സ്നേഹം കാണാവുന്നതാണ്.

## അവലംബം

വർഗ്ഗം:കഥാപാത്രങ്ങൾ
മക്കിയാട്

ലഘുചിത്രം|വലത്ത്‌

വയനാട് ജില്ലയിലെ മാനന്തവാടി താലൂക്കിൽ തൊണ്ടർനാട് പഞ്ചായത്തിൽ,കോഴിക്കോട്,കണ്ണൂർ അതിർത്തി വനപ്രദേശങ്ങളുടെ താഴ്വാരമായി നിലകൊള്ളുന്ന പ്രദേശമാണു മക്കിയാട്.

വർഗ്ഗം:വയനാട് ജില്ല
സ്റ്റിറക്കോസോറസ്

സെറാടോപിയ എന്ന കുടുംബത്തിൽ പെട്ട ദിനോസർ ആണ് **സ്റ്റിറക്കോസോറസ്** (ഉച്ചാരണം :  ). അന്ത്യ ക്രിറ്റേഷ്യസ് കാലത്ത് ജീവിച്ചിരുന്നവയാണ് ഇവ. ഫോസ്സിൽ കണ്ടു കിട്ടിയിടുള്ളത് കാനഡയിൽ ഉള്ള ദിനോസർ പ്രവിശ്യാ ഉദ്യാനത്തിൽ നിന്നും ആണ് നിന്നും ആണ് . പേര് പുരാതന ഗ്രീക്ക് ആണ് പേരിന്റെ അർഥം മുള്ളുള്ള പല്ലി എന്നാണ്.

## ശരീര ഘടന
ഇവയ്ക്ക് ഫ്രിൽ എന്ന മുഖത്തിനു ചുറ്റും ഉള്ള അസ്ഥിയുടെ ആവരണത്തിൽ നാലു മുതൽ ആറു വരെ കൊമ്പു ക്കൾ ഉണ്ടായിരുന്നു, കവിളിൽ രണ്ടു ചെറിയ കൊമ്പും , മുക്കിനു മുകളിൽ വലിയ ഒരു കൊമ്പും ഉണ്ടായിരുന്നു രണ്ടടി വരെ നീളം ഉണ്ടായിരുന്നു ഈ കൊമ്പിന് . അതിഭീമൻ ഗണമല്ലെങ്കിലും സ്റ്റിറക്കോസോറകൾക്ക് ഏകദേശം 5.5 മീറ്റർ (18 അടി) നീളവും 1.8 മീറ്റർ (6 അടി) ഉയരവും ഉണ്ടായിരുന്നതായി കണക്കാക്കപ്പെടുന്നു. ഇവയ്ക്ക് ഏകദേശം 2.7 ടൺ വരെ ശരീരഭാരവുമുണ്ടായിരുന്നു.

## ആഹാര രീതി
തത്തകളുടെ പോലെയുള്ള ഒരു ചുണ്ടായിരുന്നു ഇവയ്ക്ക്. മറ്റു സെറാടോപിയ ദിനോസറുകളെ പോലെ സസ്യഭോജി ആയ ഇവ ഇതുപയോഗിച്ച് ഇവ കോൻ, പൈൻ എന്നി സസ്യങ്ങൾ ആയിരിക്കണം ഭക്ഷിച്ചിട്ടുണ്ടാവുക എന്ന് കരുതപ്പെടുന്നു.

## അവലംബം

## ചിത്രശാല

File:Human-styracosaurus size comparison.svg|*Styracosaurus* compared in size with a human
File:Styracosaurus dinosaur.png
File:Styracosaurus skeleton.jpg|*Styracosaurus* "parksi" skeleton, specimen AM5372
File:Styracosaurus BW.jpg
File:Dinosaur park formation fauna.png|ദിനോസർ പാർക്കിലെ ഒരു പ്രഭാതം 
File:Styracosaurus.jpg
File:Styracosaurus Baltow 20051003 1315.jpg


വർഗ്ഗം:സെറാടോപ്‌സിയാ
വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ
വർഗ്ഗം:വടക്കേ അമേരിക്കയിലെ ദിനോസറുകൾ
മൈക്കൽ. ടി. ഉൾമാൻ

അമേരിയ്ക്കൻ ന്യൂറോ ശാസ്ത്രജ്ഞനാണ് **മൈക്കൽ. ടി. ഉൾമാൻ**.(ജ: ജൂലൈ 29, 1962, സാൻ ഫ്രാൻസിസ്കോ )ഓർമ്മയും  ഭാഷയും തമ്മിലുള്ള മസ്തിഷ്ക നാഡീവ്യൂഹ ബന്ധത്തെക്കുറിച്ച്ഗവേഷണത്തിൽ ഏർപ്പെട്ടിയ്ക്കുന്ന ഉൾമാൻ കോഗ്നറ്റീവ് ന്യൂറോ സയൻസിൽ ഗണ്യമായ സ്വാധീനം ചെലുത്തിയിട്ടുണ്ട്. 

## പുറംകണ്ണികൾ

*Homepage at Georgetown University 
*Brain and Language Lab at Georgetown University 
*Center for the Brain Basis of Cognition at Georgetown University 
*Georgetown Cognitive Neuroscience EEG/ERP Center 

## അവലംബം

വർഗ്ഗം:വൈദ്യഗവേഷണം
വർഗ്ഗം:അമേരിക്കൻ ശാസ്ത്രജ്ഞർ
വർഗ്ഗം:1962-ൽ ജനിച്ചവർ
വർഗ്ഗം:ജൂലൈ 29-ന് ജനിച്ചവർ
ആൻഡ്രെയാസ് വിസേലിയസ്

**ആൻഡ്രെയാസ് വിസേലിയസ്** (31 ഡിസംബർ 1514 &ndash; 15 ഒക്ടോബർ 1564)  ഉത്തര ബൽജിയത്തിൽ ജനിച്ചു. ശരീരശാസ്ത്രജ്ഞനും ഭിഷഗ്വരനും എന്ന നിലയിൽ ആധുനിക വൈദ്യശാസ്ത്രമേഖലയ്ക്ക് ഏറെ സംഭാവനകൾ നൽകിയിട്ടുണ്ട്.

ആധുനികവൈദ്യശാസ്ത്രത്തിനു ശാസ്ത്രീയമുഖം നൽകുന്നതിൽ വളരെയേറെ പങ്ക് വഹിച്ച ഒരു മഹാനായ വൈദ്യശാസ്ത്രജ്ഞനായിരുന്നു ഇദ്ദേഹം.വിദ്യാർഥി  ആയിരിക്കുമ്പോൾ തന്നെ സെമിത്തേരിയിൽ പോയി ശവശരീരങ്ങൾ കീറി മുറിച്ചു പഠിക്കൽ ഇദ്ദേഹത്തിന്റെ ഒരു ശീലമായിരുന്നു. 
കേവലം 29 വയസുള്ള സമയത്ത് ആൻഡ്രെയാസ് വിസേലിയസ് 1543ൽ മനുഷ്യശരീരശാസ്ത്രത്തെ പറ്റി പ്രതിപാദിക്കുന്ന ആദ്യആധികാരിക ഗ്രന്ഥം എന്നറിയപ്പെടുന്ന *ദി ഹുമാനി  കോർപോറിസ് ഫാബ്രിക* പുറത്തിറക്കി. പേശികളുടെ പ്രവർത്തനരീതി ആമാശയം തലച്ചോർ എന്നിവയുടെ  ഘടന, ഹൃദയത്തിന്റെ പ്രവർത്തനം, എല്ലുകളുടെ ഘടന എന്നിവയെ കുറിച്ചുള്ള ആധികാരിക പരാമർശങ്ങൾ ഇതിലുണ്ട്. 

## അവലംബം


വർഗ്ഗം:വൈദ്യശാസ്ത്രം
വർഗ്ഗം:ശരീരശാസ്ത്രം
വർഗ്ഗം:1514-ൽ ജനിച്ചവർ
വർഗ്ഗം:1564-ൽ മരിച്ചവർ
വർഗ്ഗം:ഡിസംബർ 31-ന് ജനിച്ചവർ
വർഗ്ഗം:ഒക്ടോബർ 15-ന് മരിച്ചവർ
ഓപ്പറേഷൻ ഐസോടോപ്

വിയന്നയിൽ നിന്നു ടെൽ അവീവിലേയ്ക്കു പറക്കുകയായിരുന്ന ബൽജിയൻ വിമാനമായ **സബേന 571** ലെ യാത്രാക്കാരെ വിമാനറാഞ്ചികളിൽ നിന്നു മോചിപ്പിയ്ക്കാൻ ഇസ്രയേൽ നടത്തിയ കമാൻഡോ നീക്കമാണ് **ഓപ്പറേഷൻ ഐസോടോപ്** എന്നപേരിൽ അറിയപ്പെടുന്നത്.

ബ്ലാക്ക് സെപ്റ്റംബർ എന്ന ഭീകരസംഘടനയുടെ  നാലു പ്രവർത്തകരാണ് 1972 മേയ് 8 നു ഈ വിമാനം  റാഞ്ചി ബെൻ ഗുറിയോൻ (ലോദ്)വിമാനത്താവളത്തിൽ ഇറക്കിയത്.ഇതിന്റെ സൂത്രധാരൻ അലി ഹസ്സൻ സലമേ ആണെന്നു കരുതപ്പെടുന്നു. മേയ് 9 നു തുടങ്ങിയ രക്ഷാദൗത്യത്തിൽ കമാൻഡോകൾ ആയുധധാരികളായ രണ്ടു പുരുഷന്മാരെ വധിയ്ക്കുകയും സംഘത്തിലുണ്ടായിരുന്ന 2 സ്ത്രീകളെ പിടികൂടുകയും ചെയ്തു. ഈ നീക്കത്തിനു നേതൃത്വം നൽകിയ  യൂദ് ബരാക്കിനോടൊപ്പം ബന്യമിൻ നെതന്യാഹുവും പങ്കെടുത്തിരുന്നു.
## അവലംബം

## പുറംകണ്ണികൾ
* Israeli Special Forces History
*

വർഗ്ഗം:വിമാന റാഞ്ചലുകൾ
വർഗ്ഗം:സൈനികനടപടികൾ
ക്രൈസ്തവ സാഹിത്യ സമിതി

പുസ്തക പ്രസിദ്ധീകരണത്തിലൂടെയും വിപണനത്തിലൂടെയും കേരള ക്രൈസ്തവ സമൂഹത്തിൽ ശ്രദ്ധിക്കപ്പെടുന്ന എക്യൂമെനിക്കൽ പുസ്തക പ്രസാധകസംഘമാണ് **ക്രൈസ്തവ സാഹിത്യ സമിതി (സി.എസ്.എസ്)**. 
## ചരിത്രം
മലയാള ക്രൈസ്തവ സാഹിത്യ സമിതി (എം.സി.എൽ.സി) എന്ന പേരിൽ 1925-ലാണ് തുടക്കം. റവ. ഡബ്‌ള്യൂ മാത്യു, ശ്രീ. പി.ഒ. ഫിലിപ്പ് തുടങ്ങിയവർ ആദ്യകാല പ്രവർത്തനങ്ങൾക്ക് നേതൃത്വം നൽകി. 1952 മുതൽ മദ്രാസ് കേന്ദ്രീകരിച്ചു പ്രവർത്തിച്ചിരുന്ന ക്രിസ്ത്യൻ ലിറ്ററേച്ചർ സൊസൈറ്റി (സി.എൽ.എസ്)യുടെ മലയാള ശാഖയായി പ്രവർത്തിച്ചിരുന്ന സമിതി,  1994-ൽ തിരുവല്ല ക്രൈസ്തവ സാഹിത്യ സമിതി എന്ന പേര് സ്വീകരിച്ചു.  

ക്രൈസ്തവ സാഹിത്യ സമിതിയുടെ വളർച്ചയിൽ ബിഷപ്പ് ഡോ. ഐ. യേശുദാസൻ, റവ. ജോർജ് അലക്‌സാണ്ടർ, ഡോ. എം.എം. തോമസ്, റവ.പി.റ്റി. തോമസ്, റവ. ഡോ. റ്റി.എം.ഫിലിപ്പ്, തുടങ്ങിയവരുടെ സംഭാവനകൾ പ്രധാനപ്പെട്ടതാണ്.
## സി.എസ്.എസ് ബുക്ക്‌ഷോപ്പ്
തിരുവല്ല കുരിശുകവലയിലുള്ള സി.എസ്.എസ് ബുക്ക്‌ഷോപ്പിലൂടെ മലയാളത്തിലും ഇംഗ്ലീഷിലുമുള്ള എല്ലാ ക്രൈസ്തവ ഗ്രന്ഥങ്ങളും വിതരണം ചെയ്യപ്പെടുന്നു. ഇന്ന് കേരളത്തിലെ പ്രധാന ക്രൈസ്തവ പുസ്തകശാലകളിലൊന്നാണിത്. സഹോദരസ്ഥാപനമായ തിയോളജിക്കൽ ലിറ്ററേച്ചർ കമ്മറ്റി(റ്റി.എൽ.സി.) യിലൂടെ ക്രൈസ്തവ ദൈവശാസ്ത്ര ഗ്രന്ഥങ്ങൾ പ്രസിദ്ധീകരിക്കുന്നു. മലങ്കര ഓർത്തഡോക്‌സ് സുറിയാനി സഭ, യാക്കോബായ സുറിയാനി സഭ, മലങ്കര മാർത്തോമ്മാ സുറിയാനി സഭ, സി.എസ്.ഐ സഭ എന്നിങ്ങനെ കേരളത്തിലെ നാല് എപ്പിസ്‌കോപ്പൽ സഭകളുടെ പ്രതിനിധികൾ ഉൾക്കൊള്ളുന്ന ഗവേണിംഗ് ബോർഡാണ്, സി.എസ്.എസ് പ്രവർത്തനങ്ങൾക്ക് നേതൃത്വം നൽകുന്നത്. അഭിവന്ദ്യ ബിഷപ്പ് ഡോ. സാം മാത്യു ചെയർമാനായും റവ. ഡോ. മാത്യു ഡാനിയൽ സെക്രട്ടറിയായും ശ്രീ. ജോർജ് ഉമ്മൻ ട്രഷറാറായും ഇപ്പോൾ സേവനമനുഷ്ഠിക്കുന്നു. 

മലയാളത്തിലും ഇംഗ്ലീഷിലുമായി പ്രതിവർഷം നൂറിലേറെ പുസ്തകങ്ങൾ പ്രസിദ്ധീകരിക്കുന്നു.
## അവലംബം

## പുറം കണ്ണികൾ
*വെബ്സൈറ്റ് 

വർഗ്ഗം:കേരളത്തിലെ പുസ്തകപ്രസാധകർ
വർഗ്ഗം:ക്രിസ്തുമതം കേരളത്തിൽ
പത്മവ്യൂഹം (1973-ലെ ചലച്ചിത്രം)

എം.എസ്. പ്രൊഡക്ഷൻസിന്റെ ബാനറിൽ വി.എം. ചാണ്ടിയും സി.സി. ബേബിയും കൂട്ടായി നിർമിച്ച ശശികുമാർ സംവിധാനം ചെയ്ത  മലയാളചലച്ചിത്രമാണ് **പത്മവ്യൂഹം**. ജോളി ഫിലിംസ് വിതരണം ചെയ്ത ഈ ചിത്രം 1973 ഡിസംബർ 21-ൻ് പ്രദർശനം തുടങ്ങി.

## അഭിനേതാക്കൾ

## പിന്നണിഗായകർ
*കെ.ജെ. യേശുദാസ്
*പി. ലീല
*പി. സുശീല
*എസ്. ജാനകി
*കെ.പി. ബ്രഹ്മാനന്ദൻ
*പി. ജയചന്ദ്രൻ
*പി. മാധുരി

## അണിയറയിൽ
*സംവിധാനം - ശശികുമാർ
*നിർമ്മാണം - സി സി ബേബി, വി എം ചാണ്ടി
*ബാനർ - എം എസ് പ്രൊഡക്ഷൻസ്
*കഥ - ശശികുമാർ
*തിരക്കഥ, സംഭാഷണം - എസ് എൽ പുരം സദാനന്ദൻ
*ഗാനരചന - ശ്രീകുമാരൻ തമ്പി
*സംഗീതം - എം കെ അർജ്ജുനൻ
*പശ്ചാത്തലസംഗീതം - ആർ.കെ. ശേഖർ
*ഛായാഗ്രഹണം - ടി എൻ കൃഷ്ണൻകുട്ടി നായർ
*വിതരണം	 - ജോളി ഫിലിംസ് റിലീസ്

## പാട്ടരങ്ങ്
ഗാനങ്ങൾ :ശ്രീകുമാരൻ തമ്പി 
ഈണം : എം.കെ. അർജുനൻ

## അവലംബം

## പുറത്തേക്കുള്ള കണ്ണികൾ
*ഇന്റെർനെറ്റ് മൂവി ഡേറ്റാ ബേസിൽ നിന്ന് പത്മവ്യൂഹം
## ചിത്രം കാണുവാൻ
* പത്മവ്യൂഹം(1973)''

വർഗ്ഗം:1973-ൽ പുറത്തിറങ്ങിയ മലയാളചലച്ചിത്രങ്ങൾ

വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ
വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ
വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾവർഗ്ഗം:വി.പി. കൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:തമ്പി-അർജുനൻ മാസ്റ്റർ ഗാനങ്ങൾ
വർഗ്ഗം:ഭാസി-ബഹദൂർ ജോഡി
വർഗ്ഗം:എം കെ അർജ്ജുനൻ സംഗീതം നൽകിയ ചലച്ചിത്രങ്ങൾ
വർഗ്ഗം:ശ്രീകുമാരൻ തമ്പിയുടെ ഗാനങ്ങൾ
ഷാക്ലോദ് ദുവാല്യേ

മുൻ ഹെയ്തി ഭരണാധികാരിയാണ്  **ഷാക്ലോദ് ദുവാല്യേ** (ജൂലൈ 3, 1951 – ഒക്ടോ: 4, 2014).1971 ൽ പിതാവിന്റെ മരണത്തിനു ശേഷം അധികാരത്തിലെത്തിയ ദുവാല്യേ 1986 ൽ പൊതുജനപ്രക്ഷോഭം ഉണ്ടാകുന്നതുവരെ ഭരണത്തിൽ തുടർന്നു. തുടർന്നു ഫ്രാൻസിൽ അഭയം തേടി. *ബേബി ദോക്* എന്ന അപരനാമത്തിലും ദുവാല്യേ അറിയപ്പെട്ടിരുന്നു.

ദുവാല്യേയുടെ സ്വേച്ഛാധിപത്യത്തിനു കീഴിൽ അമർന്ന ഹെയ്തി നിരവധി  മനുഷ്യക്കുരുതികൾക്കും മനുഷ്യാവകാശ ധ്വംസനങ്ങൾക്കും ,അഴിമതികൾക്കും അക്കാലത്ത് വേദിയായി. 

## പുറംകണ്ണികൾ

*
*
*
*Jean Claude Duvalier and Michele Bennet Wedding 25 May 1980 on YouTube
*PROFILE: Haiti's Jean-Claude Duvalier: The story of a former dictator upon his return home. Daniel Schwartz, *[[CBC News]]*, January 17, 2011
*WikiLeaks cables: 'Baby Doc' Duvalier's possible return to Haiti concerned US, *[[The Guardian]]*, January 17, 2011
*Did Baby Doc Duvalier Return to Haiti to Pressure Préval in the Election?, video report, *[[Democracy Now!]]*, January 19, 2011
## അവലംബം

വർഗ്ഗം:1951-ൽ ജനിച്ചവർ
വർഗ്ഗം:2014-ൽ മരിച്ചവർ
വർഗ്ഗം:ഭരണാധികാരികൾ
വർഗ്ഗം:രാഷ്ട്രീയപ്രവർത്തകർ
വർഗ്ഗം:ജൂലൈ 3-ന് ജനിച്ചവർ
വർഗ്ഗം:ഒക്ടോബർ 4-ന് മരിച്ചവർ
വർഗ്ഗം:ഹെയ്റ്റി
ചാൾസ് റൈക്രോഫ്റ്റ്

ബ്രിട്ടിഷ് മനോവിശ്ലേഷണ വിദഗ്ദ്ധനും ,മനോരോഗ ചികിത്സകനും ആയിരുന്നു **ചാൾസ് ഫ്രെഡറിക്ക് റൈക്രോഫ്റ്റ്**(9 സെപ്റ്റം: 1914 – 24 മേയ് 1998) .മന:ശാസ്ത്രമേഖലയിൽ ശ്രദ്ധിയ്ക്കപ്പെട്ട അനേകം ഗ്രന്ഥങ്ങളുടെ കർത്താവുമാണ് റൈക്രോഫ്റ്റ്.

## പ്രധാനകൃതികൾ
**Critical Dictionary of Psychoanalysis* (1968) 
**Imagination and Reality*
**Anxiety and Neurosis*
**Reich* (Fontana Modern Masters, 1971)
**The Innocence of Dreams* (1979) 
**Psychoanalysis and Beyond* (1985)
**Viewpoints*

## അവലംബം

## പുറംകണ്ണികൾ
* The Legacy of Charles Rycroft 

വർഗ്ഗം:1914-ൽ ജനിച്ചവർ
വർഗ്ഗം:1998-ൽ മരിച്ചവർ
വർഗ്ഗം:സെപ്റ്റംബർ 9-ന് ജനിച്ചവർ
വർഗ്ഗം:മേയ് 24-ന് മരിച്ചവർ
വർഗ്ഗം:മനഃശാസ്ത്രജ്ഞർ - അപൂർണ്ണലേഖനങ്ങൾ
എല്ലിസ് പോൾ ടൊറാൻസ്

സർഗ്ഗാത്മകതയെക്കുറിച്ച്  വിപുലമായ ഗവേഷണം നടത്തിയിട്ടുള്ള അമേരിയ്ക്കൻ മനശാസ്ത്ര ഗവേഷകനും പ്രൊഫസ്സറുമായിരുന്നു **ഇ. പി .ടൊറാൻസ്** (എല്ലിസ് പോൾ ടൊറാൻസ്-ഒക്ടോ: 8, 1915  - ജൂലൈ 12, 2003).
ഈ രംഗത്ത് ആകെ 1871 പ്രസിദ്ധീകരണങ്ങൾ അദ്ദേഹത്തിന്റേതായി പ്രസിദ്ധീകരിയ്ക്കപ്പെട്ടിട്ടുണ്ട്. വിദ്യാഭ്യാസമനശാസ്ത്രത്തിലും ടൊറാൻസ് ഗവേഷണം  നടത്തിയിരുന്നു. സർഗ്ഗാത്മകതയെ നിർവ്വചിയ്ക്കുന്നതിനു ചില മാനകങ്ങൾ അദ്ദേഹം വികസിപ്പിയ്ക്കുകയുണ്ടായി. ഇത് *ടോറാൻസ് ടെസ്റ്റ് ഓഫ് ക്രിയേറ്റിവിറ്റി* (Torrance Tests of Creative Thinking) എന്ന് അറിയപ്പെടുന്നു .

## ജീവരേഖകൾ
* 
* 

## പുറംകണ്ണികൾ
* Torrance Center for Creativity and Talent Development 
*http://Creativity Creativity

## അവലംബം

വർഗ്ഗം:മനഃശാസ്ത്രജ്ഞർ
വർഗ്ഗം:1915-ൽ ജനിച്ചവർ
വർഗ്ഗം:2003-ൽ മരിച്ചവർ
വർഗ്ഗം:ഒക്ടോബർ 8-ന് ജനിച്ചവർ
വർഗ്ഗം:ജൂലൈ 12-ന് മരിച്ചവർ
സ്ക്രിപ്ചർ യൂണിയൻ

ഒരു അന്താരാഷ്ട്ര ക്രൈസ്തവ സംഘടനയാണ് **സ്ക്രിപ്ചർ യൂണിയൻ**.  1867-ൽ സ്ഥാപിതമായ ഈ സംഘടന സഭാവിഭാഗവ്യത്യാസമില്ലാതെ വ്യക്തികളുടെ ആത്മികവും ഭൗതികവുമായ നന്മ ലക്ഷ്യമാക്കി പ്രവർത്തിക്കുന്നു. ലോകമെങ്ങും ക്രൈസ്തവ സഭകളുമായി സഹകരിച്ച് പ്രവർത്തിക്കുന്ന ഈ സംഘടനയുടെ സ്ഥാപകൻ ജോസയാ സ്പയേർസാണ് . കുട്ടികളെയും യുവാക്കളെയും മുതിർന്നവരെയും ബൈബിളിന്റെ വെളിച്ചത്തിൽ ദൈവപരിജ്ഞാനത്തിൽ നന്മയിലേക്ക് നയിക്കുകയാണ് സ്ക്രിപ്ചർ യൂണിയന്റെ പ്രഖ്യാപിത ലക്ഷ്യം. 
## തുടക്കം
വടക്കൻ വെയിൽസിലെ ലാൻഡുഡ്‌നോ ബീച്ചിൽ 1867-ലെ ഒരു അവധിക്കാല സായാഹ്നം ചെലവഴിക്കാനെത്തിയജോസയാ സ്പയേർസ്. അവിടെ കുടുംബാംഗങ്ങളോടൊപ്പം കളിച്ചു രസിക്കുന്ന നിരവധി കുട്ടികളെ അദ്ദേഹം കണ്ടു. അവരെ ഒരുമിച്ചു കൂട്ടാൻ വേണ്ടി അദ്ദേഹം കടൽത്തീരത്തെ മണലിൽ തന്റെ വോക്കിംഗ് സ്റ്റിക്ക് ഉപയോഗിച്ച് 'God is Love' എന്ന് വലുതായി എഴുതി. അത്ഭുതത്തോടെ ചുറ്റും കൂടിയ കുട്ടികൾക്ക് അദ്ദേഹം ഒരു ജോലി നൽകി- കടൽത്തീരത്തെ ഉരുളൻ കല്ലുകളും കക്കകളും ശംഖുകളും ശേഖരിച്ച് ആ എഴുതിയ വാചകത്തെ അലങ്കരിക്കുക. ഉത്സാഹത്തോടെ കുട്ടികൾ അതനുസരിച്ചു. ആ കുട്ടികളെ ഒരുമിച്ചിരുത്തി അദ്ദേഹം പാട്ടുകളിലൂടെയും കഥകളിലൂടെയും തന്റെ വിശ്വാസം അവരോട് പങ്കുവച്ചു. അത് സ്ക്രിപ്ചർ യൂണിയൻ എന്ന ലോകപ്രസിദ്ധ സംഘടനയുടെ തുടക്കമായിരുന്നു. 
ഇൻഡ്യയുൾപ്പെടെ 130-ൽ അധികം രാജ്യങ്ങളിൽ സ്ക്രിപ്ചർ യൂണിയൻ പ്രവർത്തിക്കുന്നു. ഇൻഡ്യയിൽ ചെന്നൈ ആണ് സംഘടനയുടെ ആസ്ഥാനം. കേരളത്തിൽ സ്ക്രിപ്ചർ യൂണിയൻ ആസ്ഥാനം പത്തനംതിട്ട ജില്ലയിലെ തിരുവല്ലയിലാണ്. മലയാളത്തിലെ ആദ്യത്തെ ബാലമാസികയായ 'നമ്മുടെ മാസിക' ഒരു സ്ക്രിപ്ചർ യൂണിയൻ പ്രസിദ്ധീകരണമാണ്.
## അവലംബങ്ങൾ

## സ്രോതസ്സുകൾ
# മലയാളത്തിലെ ബാലമാസികകളും കുട്ടികളുടെ ബഹുമുഖ വികാസവും (Publications for Children in Malayalam and Children's Multi-faced Development) ഗവേഷണ പ്രബന്ധം- ഡോ. പി.വി. പുരുഷോത്തമൻ- കണ്ണൂർ സർവ്വകലാശാല-2013
# നമ്മുടെ മാസിക ശതാബ്ദി വിശേഷാൽ പതിപ്പ് - 2011 ഫെബ്രുവരി
# സ്ക്രിപ്ചർ യൂണിയൻ ഇൻഡ്യ- ശതാബ്ദി സ്മരണിക- 1996

## പുറം കണ്ണികൾ
* Scripture Union International
* SU Bible Notes & Podcasts launched 2008
* Faith Comes By Hearing - Audio Bible translations 
വർഗ്ഗം:അന്താരാഷ്ട്ര സംഘടനകൾ
വർഗ്ഗം:ക്രൈസ്തവ സംഘടനകൾ
വർഗ്ഗം:ക്രൈസ്തവം
ഹീലിയോസ്ഫിയർ

സൂര്യനെ പൊതിഞ്ഞു കിടക്കുന്ന വിസ്തൃതമായ പ്രദേശത്തെയാണ് **ഹീലിയോസ്ഫിയർ** എന്നു പറയുന്നത്. ഒരു കുമിളയുടെ ആകൃതിയിൽ സ്ഥിതിചെയ്യുന്ന ഇതിന്റെ അതിർത്തി നക്ഷത്രാന്തരീയമാദ്ധ്യമവുമായി സന്ധിക്കുന്ന ഇടമാണ്. ഇത് പ്ലൂട്ടോയുടെ ഭ്രമണപഥത്തിനും അപ്പുറത്താണ് കിടക്കുന്നത്. ഇത്രയും ദൂരം വരെയാണ് സൗരവാതത്തിന്റെ പ്രഭാവം അനുഭവപ്പെടുന്നത്. ഹീലിയോസ്ഫിയർ അവസാനിക്കുന്ന ഭാഗത്തെ ഹീലിയോപോസ് എന്നു പറയുന്നു. വോയേജർ ബഹിരാകാശപേടകം ഈ ഭാഗം കടന്നുപോയതായി കരുതപ്പെടുന്നു. നക്ഷത്രാന്തരീയമാദ്ധ്യമത്തിൽ കൂടി സൂര്യൻ മുന്നോട്ടു സഞ്ചരിക്കുന്നതുകൊണ്ട് ഹീലിയോസ്ഫിയർ പൂർണ്ണമായ ഗോളാകൃതിയിലല്ല.  ഹീലിയോസ്ഫിയറിന്റെ ഘടനെയെയും സ്വഭാവത്തെയും കുറിച്ച് ലഭ്യമായ വിവരങ്ങൾ വെച്ച് ഏതാനും സിദ്ധാന്തങ്ങൾ രൂപീകരിച്ചിട്ടുണ്ട്.

## സംഗ്രഹം

സൗരവാതത്തിന്റെ പ്രഭാവം അനുഭവപ്പെടുന്ന മേഖലയാണ് ഹീലിയോസ്‌ഫിയർ. കൊറോണയിൽ നിന്നും പുറപ്പെടുന്ന സൗരവാതകണങ്ങൾ ശബ്ദാതിവേഗത്തിലാണ് സൗരയൂഥത്തിലൂടെ സഞ്ചരിക്കുന്നത്. നക്ഷത്രാന്തരീയമാധ്യമവുമായുള്ള സമ്പർക്കത്തിലൂടെ ഇതിന്റെ വേഗത കുറഞ്ഞു വന്ന് അവസാനം ഇല്ലാതാവുന്നു. സൗരവാതത്തിന്റെ വേഗത ശബ്ദവേഗതയെക്കാൾ കുറയുന്ന ഭാഗത്തെ ടെർമിനേഷൻ ഷോക്ക് എന്നു പറയുന്നു. ഹീലിയോസ്‌ഹീത്ത് എന്ന ഭാഗത്തുകൂടെ സഞ്ചരിച്ച് വേഗത കുറഞ്ഞു വന്ന് അവസാനം ഹീലിയോപോസ് എന്ന ഭാഗത്തു വെച്ച് ഇല്ലാതാവുന്നു. ഇവിടെ സൗരവാതവും നക്ഷത്രാന്തരീയവാതവും സംതുലിതമാകുന്നു. വോയേജർ 1 2004ലും വോയേജർ 2 2007ലും ടെർമിനേഷൻ ഷോക്ക് കടന്നു..

ഹീലിയോപോസിനു പുറത്ത് ഒരു ബോഷോക്ക് മേഖല ഉണ്ടെന്നാണ് ആദ്യം കരുതിയിരുന്നത്. എന്നാൽ ഐബക്സിൽ നിന്നും ലഭ്യമായ വിവരങ്ങൾ വിശകലനം ചെയ്തപ്പോൾ ഇതിനുള്ള സാധ്യത കുറവാണെന്നു മനസ്സിലായി. ഒരു നിഷ്കൃയ മേഖല ഈ പ്രദേശത്തു സ്ഥിതിചെയ്യുന്നു എന്ന സിദ്ധാന്തത്തിനാണ് ഇപ്പോൾ മുൻതൂക്കം..

നിഷ്കൃയമേഖല സൂര്യനിൽ നിന്നും ഏകദേശം 113 ജ്യോതിർമാത്ര അകലെയായി ഹീലിയോസ്‌ഹീത്തിനുള്ളിൽ സ്ഥിതിചെയ്യുന്നതായി 2010ൽ വോയേജർ 1 കണ്ടെത്തി. അവിടെ സൗരവാതത്തിന്റെ പ്രവേഗം പൂജ്യമാവുകയും കാന്തികമണ്ഡലത്തിന്റെ തീവ്രത ഇരട്ടിയാവുകയും സൗരയൂഥത്തിനു പുറത്തു നിന്നു വരുന്ന ഉയർന്ന ഊർജ്ജനിലയിലുള്ള ഇലക്ട്രോണുകളുടെ അളവ് നൂറു മടങ്ങായി വർദ്ധിക്കുകയും ചെയ്യുന്നു. 2012ൽ വോയേജർ 1 സൂര്യനിൽ നിന്ന് 120 ജ്യോതിർമാത്ര അകലെ എത്തിയപ്പോൾ അവിടെ കോസ്മിക് വികിരണങ്ങളുടെ അളവ് വളരെ പെട്ടെന്ന് വർദ്ധിക്കുന്നതായി കണ്ടു. ഇത് ഹീലിയോപോസ് അടുത്തെത്തിയതിന്റെ വ്യക്തമായ തെളിവായി. 2012 ആഗസ്റ്റിൽ സൂര്യനിൽ നിന്നും 122 ജ്യോതിർമാത്ര അകലെയായി സൂര്യന്റെ സ്വാധീനം അത്ര പ്രബലമല്ലാത്ത കാന്തിക ഹൈവേ എന്നു വിശേഷിപ്പിക്കപ്പെടുന്ന പ്രദേശത്ത് വോയേജർ 1 എത്തിയതായി 2012 ഡിസംബറിൽ നാസ വെളിപ്പെടുത്തി.. 2012 ആഗസ്റ്റ് 25നു തന്നെ വോയേജർ 1 നക്ഷത്രാന്തരീയ സ്ഥലത്തേക്കു പ്രവേശിച്ചിരുന്നു എന്ന് 2013ൽ നാസ പ്രസ്താവിച്ചു..

2009ൽ കാസ്സിനി, ഐബക്സ് എന്നിവ നൽകിയ വിവരങ്ങൾ ഹീലിയോടെയിൽ സിദ്ധാന്തത്തെ സംശയത്തിന്റെ നിഴലിൽ നിർത്തി.. എന്നാൽ ഐബക്സിൽ നിന്നും കിട്ടിയ വിവരങ്ങളുടെ അടിസ്ഥാനത്തിൽ തന്നെ 2013 ജൂലൈ മാസത്തിൽ സൗരയൂഥത്തിന് ഒരു വാലുണ്ട് എന്ന വസ്തുത സ്ഥിരീകരിച്ചു.

## സൗരവാതം

സൂര്യന്റെ കൊറോണയിൽ നിന്നും പുറപ്പെടുന്ന ചാർജ്ജിതകണങ്ങളുടെ പ്രവാഹമാണ് സൗരവാതം. സൂര്യൻ ഒരു പ്രാവശ്യം സ്വയം ഭ്രമണം ചെയ്യാൻ ഏകദേശം 27 ദിവസം എടുക്കുന്നു. ഇങ്ങനെ ഭ്രമണം ചെയ്യുന്നതിനോടൊപ്പം സൂര്യന്റെ കാന്തികക്ഷേത്രം സൗരവാതത്തിലൂടെ വിതരണം ചെയ്യപ്പെടുന്നതുകൊണ്ട് സൗരയൂഥത്തിൽ ഇത് ഒരു വലയ രൂപത്തിൽ രൂപപ്പെടുന്നു. സൂര്യനിൽ നിന്നും വരുന്ന സൗരവാതത്തിൽ നിന്നും ഭൂമിയെ രക്ഷപ്പെടുത്തുന്നത് അതിന്റെ കാന്തികമണ്ഡലമാണ്.

## അവലംബം

വർഗ്ഗം:സൂര്യൻ
വർഗ്ഗം:സൗരയൂഥം
ജോൺ ഒകീഫ്

ബ്രിട്ടീഷ് അമേരിക്കൻ ഗവേഷകനാണ് **ജോൺ ഒകീഫ്** (ജനനം : 18 നവംബർ 1939). തലച്ചോറിലെ കോശങ്ങൾ ദിശാനിർണയം നടത്തുന്നത് സംബന്ധിച്ച് നടത്തിയ പഠനത്തിന് നോർവീജിയൻ ദമ്പതികളും ഗവേഷകരുമായ എഡ്വേഡ് മോസർ, മേയ് ബ്രിട്ട് മോസർ എന്നിവരോടൊപ്പം 2014 ൽ വൈദ്യശാസ്ത്രത്തിനുള്ള നോബൽ പുരസ്‌ക്കാരം  ലഭിച്ചു.

## ജീവിതരേഖ
ലണ്ടൻ യൂണിവേഴ്‌സിറ്റി കോളേജിലെ ന്യൂറൽ സർക്യൂട്ട് ആൻഡ് ബീഹേവിയറൽ വിഭാഗം മേധാവി ആണ് ജോണ് കീഫ്. 
## ഗവേഷണം
നമ്മുടെ തലച്ചോറിലെ 'ആന്തര സ്ഥലകാലബോധ' സംവിധാന'ത്തിലെ ആദ്യഘടകം 1971-ൽ ജോൺ ഒകീഫ് ആണ് കണ്ടെത്തിയത്. എലികളെ ഉപയോഗിച്ച് നടത്തിയ പരീക്ഷണത്തിൽ, ഓരോ പ്രത്യേക സ്ഥലത്തെത്തുമ്പോൾ തലച്ചോറിൽ ഹിപ്പൊകാംപസിലെ ചില പ്രത്യേക കോശങ്ങൾ പ്രവർത്തനക്ഷമമാകുന്നതായി അദ്ദേഹം കണ്ടു. അത്തരം കോശങ്ങൾ തലച്ചോറിൽ ഭൂപടം രൂപപ്പെടുത്തുന്നതായി ആ നിരീക്ഷണം തെളിയിച്ചു.

## പുരസ്കാരങ്ങൾ
*2014 ൽ വൈദ്യശാസ്ത്രത്തിനുള്ള നോബൽ പുരസ്‌ക്കാരം 
## അവലംബം

## പുറം കണ്ണികൾ

വർഗ്ഗം:വൈദ്യശാസ്ത്രത്തിനുള്ള നോബൽ സമ്മാന ജേതാക്കൾ
വർഗ്ഗം:ജീവിച്ചിരിക്കുന്നവർ
വർഗ്ഗം:1939-ൽ ജനിച്ചവർ
വർഗ്ഗം:നവംബർ 18-ന് ജനിച്ചവർ
വർഗ്ഗം:ഇംഗ്ലീഷ് ശാസ്ത്രജ്ഞർ
കാൽവിൻ.എസ്.ഹാൾ

അമേരിക്കൻ മാനസികാപഗ്രഥന വിദഗ്ദ്ധനായിരുന്നു **കാൽവിൻ.എസ്.ഹാൾ** (1909–1985). സ്വപ്നങ്ങളുടെ വ്യാഖ്യാനത്തിലും വിശകലനത്തിലും കാൽവിൻ ഒട്ടേറെ നിരീക്ഷണ പഠനങ്ങൾ നടത്തിയിട്ടുണ്ട്. സ്വപ്നത്തിനു ജ്ഞാനാത്മകമായ വശങ്ങളുണ്ട് എന്നു അഡ്ലറെപ്പോലെ കാൽവിനും അഭിപ്രായപ്പെടുകയുണ്ടായി.

## പ്രധാനകൃതികൾ

## അവലംബം

വർഗ്ഗം:മനഃശാസ്ത്രജ്ഞർ
വർഗ്ഗം:1909-ൽ ജനിച്ചവർ
വർഗ്ഗം:1985-ൽ മരിച്ചവർ
മേയ് ബ്രിട്ട് മോസർ

ലഘുചിത്രം
നോർവീജിയൻ വൈദ്യശാസ്ത്ര ഗവേഷകയാണ് **മേയ് ബ്രിട്ട് മോസർ**. തലച്ചോറിലെ കോശങ്ങൾ ദിശാനിർണയം നടത്തുന്നത് സംബന്ധിച്ച് നടത്തിയ പഠനത്തിന് ഭർത്താവും സഹ ഗവേഷകനുമായ എഡ്വേഡ് മോസർ, ബ്രിട്ടീഷ് അമേരിക്കൻ ഗവേഷകനായ ജോൺ ഒകീഫ് എന്നിവരോടൊപ്പം 2014 ൽ വൈദ്യശാസ്ത്രത്തിനുള്ള നോബൽ പുരസ്‌ക്കാരം ലഭിച്ചു.
## ജീവിതരേഖ
നോർവെയിൽ ട്രോൻഥീമിലെ 'സെന്റർ ഫോർ ന്യൂറൽ കംപ്യൂട്ടേഷ'ന്റെ ഡയറക്ടറാണ് മേയ് ബ്രിട്ട് മോസർ.
## ഗവേഷണം
തൊണ്ണൂറുകളിൽ കീഫിന്റെ പരീക്ഷണശാലയിൽ മോസർ ദമ്പതികൾ പ്രവർത്തിച്ചിരുന്നു. നമ്മുടെ 'ആന്തര സ്ഥലകാലബോധ' സംവിധാന'ത്തിലെ ആദ്യഘടകം 1971-ൽ ജോൺ ഒകീഫ് ആണ് കണ്ടെത്തിയത്. തലച്ചോറിൽ ഹിപ്പൊകാംപസിലെ ചില പ്രത്യേക കോശങ്ങൾ പ്രവർത്തനക്ഷമമാകുന്നതായി അദ്ദേഹം കണ്ടു. അത്തരം കോശങ്ങൾ തലച്ചോറിൽ ഭൂപടം രൂപപ്പെടുത്തുന്നതായി എലികളെ ഉപയോഗിച്ച് നടത്തിയ പരീക്ഷണത്തിൽ  തെളിഞ്ഞു.

2005-ൽ മൂന്ന് പതിറ്റാണ്ടുകൾക്കു ശേഷം, തലച്ചോറിലെ മറ്റൊരു സുപ്രധാനഘടകമായ 'ഗ്രിഡ് കോശങ്ങൾ' എന്ന് വിളിക്കുന്ന  മസ്തിഷ്‌കകോശങ്ങളാണ് കൃത്യമായ
സ്ഥാനവും ദിശയും നിർണയിക്കാൻ സഹായിക്കുന്നതെന്ന്  മോസർ ദമ്പതിമാർ കണ്ടെത്തി.  വഴി, ദിശ ഇവ നിർണയിക്കുന്നതിനും ഏകോപിപ്പിക്കുന്നതിനും പിന്നിൽ പ്രവർത്തിക്കുന്നത് ഇവയാണ്. ഇവ  നമ്മുടെ തലച്ചോർ മാപ്പുകൾക്ക് രൂപം നല്കുകയും ദിശാനിർണയം നടത്തുകയും ചെയ്യുന്നതെങ്ങിനെയെന്നു കൃത്യമായി മനസ്സിലാക്കാനായി. 
## പുരസ്കാരങ്ങൾ
*2014 ൽ വൈദ്യശാസ്ത്രത്തിനുള്ള നോബൽ പുരസ്‌ക്കാരം
## അവലംബം

## പുറം കണ്ണികൾ
* the Kavli Institute for Systems Neuroscience and Centre for the Biology of Memory (KI/CBM) 
* Norwegian University of Science and Technology (NTNU)
* Kavli Foundation

വർഗ്ഗം:ജീവിച്ചിരിക്കുന്നവർ
വർഗ്ഗം:നോർവീജിയൻ ശാസ്ത്രജ്ഞർ
വർഗ്ഗം:വൈദ്യശാസ്ത്രത്തിനുള്ള നോബൽ സമ്മാന ജേതാക്കൾ
വർഗ്ഗം:1963-ൽ ജനിച്ചവർ
വർഗ്ഗം:ജനുവരി 4-ന് ജനിച്ചവർ
മൈസൂർ റെയിൽ മ്യൂസിയം

മൈസൂർ റെയിൽ മ്യൂസിയം പഴയ റെയിൽ എൻജിനുകളും വിവിധ ഘടക ഭാഗങ്ങളും പ്രദർശിപ്പിച്ചിട്ടുള്ള ഒരു മ്യൂസിയമാണ്. ഇത് മൈസൂർ റെയിൽവേ സ്റ്റേഷനു സമീപം *കൃഷ്ണരാജസാഗർ* റോഡിൽ പ്രവർത്തിക്കുന്നു. 1979ലാണ് ഇന്ത്യൻ റെയിൽവേ ഈ മ്യൂസിയം ആരംഭിച്ചത്. ഇന്ത്യയിലെ രണ്ടാമത്തെ റെയിൽ മ്യൂസിയമാണ് ഇത്. ഇവിടെ വിവിധ തരം റെയിൽ എൻജിനുകളും തീവണ്ടിയുടെ ഘടകഭാഗങ്ങളും കൂടാതെ ഒരു ചിത്രഗാലറിയും ഉണ്ട്.മ്യൂസിയത്തിൽ ബാറ്ററികൊണ്ട് പ്രവർത്തിക്കുന്ന ഒരു ചെറിയ തീവണ്ടി കുട്ടികൾക്കായി ഓടിക്കുന്നു.
## പ്രദർശന വസ്തുക്കൾ

*ഇഎസ് 506 4-6-2 തീവണ്ടി
*ഓസ്റ്റിൻ റെയിൽ കാർ
*പരിശോധനാ ബോഗികൾ
*മൈസൂർ മഹാരാജാവിന്റെ രണ്ട് ബോഗികൾ
*മഹാറാണി സലൂൺ. ഇതിൽ ഒരു അടുക്കളയും തീൻമേശയും ശൗചാലയവും ഉണ്ട്.

## ചിത്രശാല

File:Mysore Rail Museum Boiler of Train.JPG
File:Mysore_Rail_Museum_Boiler_of_Train.JPG
File:Mysore_Rail_Museum_Train_Wheels.JPG
File:Mysore Rail Museum Trail Mechanical Part.JPG
File:Model_of_train_Mysore_Rail_Museum.JPG
File:Train_Engine_Mysore_Rail_Museum.JPG

## അവലംബം
* Chugging through Time http://www.thehindu.com/todays-paper/tp-features/tp-districtplus/chugging-through-time/article4704082.ece
* Mysore Railway Museum mysore.org.uk 
* Mysore Railway Museum trainweb.org
* Source for Technical and Historical information: Indian Locomotives by Hugh Hughes

വർഗ്ഗം:ഇന്ത്യയിലെ മ്യൂസിയങ്ങൾ
വർഗ്ഗം:കർണാടക
വർഗ്ഗം:മൈസൂർ
പീച്ചി ജലസേചന പദ്ധതി

പീച്ചി ജലസേചന പദ്ധതി പ്രധാനമായും മണലിപ്പുഴയുടെ കുറുകേ നിർമ്മിച്ചിട്ടുള്ള പീച്ചി അണക്കെട്ട് അടിസ്ഥാനമായാണ് പ്രവ‍‍‍ർത്തിക്കുന്നത്. കേരളത്തിലെ ഏറ്റവും പഴക്കമേറിയ ജലസേചനപദ്ധതികളിലൊന്നാണിത്. കൊച്ചിരാജ്യത്തിന്റെ പ്രധാനമന്ത്രിയായിരുന്ന ഇക്കണ്ട വാര്യരാണ് കോൺക്രീറ്റ് ഗ്രാവിറ്റി അണക്കെട്ടായ് പീച്ചി ജലസേചനപദ്ധതി വിഭാവനം ചെയ്തത്. 1957 ഒക്ടോബർ 4-നു അന്നത്തെ കേരള ഗവർണറായിരുന്ന ബി. രാമകൃഷ്ണറാവു ഈ പദ്ധതി ഉദ്ഘാടനം ചെയ്തു. 1959-ൽ പീച്ചി ജലസേചന പദ്ധതി കമ്മീഷൻ ചെയ്തു. ഈ പദ്ധതി ഉപയോഗിച്ച് ഏതാണ്ട് 17555 ഹെക്ടർ പ്രദേശത്ത് ജലസേചനം സാദ്ധ്യമാക്കുന്നു. പീച്ചി ജലസേചന പദ്ധതി പ്രധാനമായും മുകുന്ദപുരം, തലപ്പള്ളി, തൃശൂർ, ചാവക്കാട് എന്നീപ്രദേശങ്ങളിലേക്ക് വിവിധ കനാലുകൾ വഴി ജലം എത്തിക്കുന്നു. ഇതുകൂടാതെ തൃശൂർ കോർപ്പറേഷനിലേക്കും ചുറ്റുമുള്ള എട്ട് പഞ്ചായത്തുകളിലേക്കുമുള്ള കുടിവെള്ള വിതരണവും കൈകാര്യം ചെയ്യുന്നു.

പീച്ചി ജലസേചന പദ്ധതിയുടെ വലതു കനാലിന് 37.3 കിമി നീളവും ഇടതു കനാലിന് 44.9 കിമി നീളവും ഉണ്ട്. ഉപകനാലുകൾക്ക് 116.57 കിമി നീളമുണ്ട്.

## അവലംബം

വർഗ്ഗം:പീച്ചി
വർഗ്ഗം:കേരളത്തിലെ ജലസേചനപദ്ധതികൾ
വർഗ്ഗം:തൃശ്ശൂർ ജില്ലയിലെ ജലസേചനം
ഹിരോഷി അമാനോ

ലഘുചിത്രം|ഹിരോഷി അമാനോ

ജാപ്പനീസ് ഭൗതികശാസ്ത്ര ഗവേഷകനാണ് **ഹിരോഷി അമാനോ** (ജനനം: സെപ്റ്റംബർ 11, 1960). കൂടുതൽ ഊർജക്ഷമവും ദീപ്തവുമായ ബ്ലൂ ലൈറ്റ് എമിറ്റിംഗ് ഡ യോഡുകൾ (എൽ ഇ ഡി) വികസിപ്പിച്ചതിനും ബന്ധപ്പെട്ട ഗവേഷണങ്ങൾക്കും ഹിരോഷി അമാനോ മറ്റു  ജാപ്പനീസ് ഗവേഷകരായ ഇസാമു അകസാക്കി, ഷൂജി നകാമുറ എന്നിവരോടൊപ്പം 2014 ലെ ഭൗതികശാസ്ത്രത്തിനുള്ള നോബൽ സമ്മാനത്തിന് അർഹനായി..
## ജീവിതരേഖ
1960-ൽ ജപ്പാനിലെ ഹമാമറ്റ്‌സുവിൽ ജനിച്ച അമാനോ 1982-ൽ ബിരുദവിദ്യാർഥിയായി നഗോയാ സർവകലാശാലയിൽ എത്തി. ഇസാമു അകസാകിയുമായുളള ഗവേഷണക്കൂട്ടായ്മ അവിടന്നാണ് ആരംഭിച്ചത്. 1989-ൽ പിഎച്ച്.ഡി. നേടി അവിടെത്തന്നെ  റിസർച്ച് അസിസ്റ്റൻറായി ഗവേഷണം തുടങ്ങി.1992-ൽ മെയ്ജോ യൂണിവഴ്സിറ്റിയിൽ അസിസ്റ്റൻറ് പ്രഫസറായി നിയമിതനായ അമാനോ 2002-ൽ പ്രഫസറായി. അതേ വർഷം തന്നെ നഗോയ സർവകലാശാലയുടെ ക്ഷണം സ്വീകരിച്ച് അങ്ങോട്ടു മാറി. ഇപ്പോഴും തുടരുന്നു. അകസാകി-അമാനോ ഗവേഷണ പ്രബന്ധങ്ങൾ നിരവധിയാണ്.
## ഗവേഷണം
ചുവപ്പ് , പച്ച നിറങ്ങളിൽ ഉള്ള എൽ ഇ ഡികൾ തൊള്ളായിരത്തി അറുപതുകളിൽ തന്നെ വികസിപ്പിച്ചെടുക്കാൻ കഴിഞ്ഞെങ്കിലും നീല ഡയോഡുകൾ നിർമിച്ച് അവയെ സംയോജിപ്പിച്ച് വെള്ള ഡയോഡുകൾ ഉണ്ടാക്കാൻ കഴിഞ്ഞിരുന്നില്ല  അകാസാകിയും അമാനോയും ചേർന്നു  നഗോയ സർവകലാശാലയിലും നകാമുറ ജപ്പാനിലെ ടോക്കുഷിമയിലുള്ള നിഷിയ കെമിക്കൽസ് എന്ന കമ്പനിയിലും നടത്തിയ ദീർഘമായ ഗവേഷണങ്ങൾക്കും പരീക്ഷണങ്ങൾക്കും ഒടുവിലാണ് കൂടുതൽ കാര്യക്ഷമമായ വെള്ള വെളിച്ചം തൂവുന്ന എൽ.ഇ.ഡയോഡുകൾ നിർമിച്ചെടുത്തത്. 
## പ്രാധാന്യം
കുറഞ്ഞ വൈദ്യുത/ഊർജ ഉപഭോഗം വഴി കൂടുതൽ ലൂമിനസ് ഫ്ലക്സ് (നിർദിഷ്‌ടദിശയിൽ കിരണം വമിക്കുന്ന പ്രകാശത്തിന്റെ അളവ്‌) നൽകുന്ന തരം പ്രകാശ സ്രോതസ്സുകൾ ഇതുവഴി സാധ്യമാകും.ഒരു എൽ ഇ ഡി പ്രകാശ സ്രോതസ്സിന്റെ ഊർജ – കാര്യക്ഷമത പതിനാറു സാധാരണ ബൾബുകൾക്കും എഴുപതു ഫ്ലൂറസെന്റ്‌ ബൾബുകൾക്കും തുല്യമാണെന്നാണ് കണക്കാക്കുന്നത്. ലോകത്തെ മുഴുവൻ ഊർജ ഉത്പാദനത്തിൻറെ നാലിലൊന്ന് പ്രകാശ സ്രോതസ്സുകൾക്കായി ഉപയോഗിക്കുന്നതിനാൽ ഭീമമായ ഊർജ ലാഭം ഇതു വഴിയുണ്ടാകും.
## പുരസ്കാരങ്ങൾ
*2014 ലെ ഭൗതികശാസ്ത്രത്തിനുള്ള നോബൽ സമ്മാനം
## അവലംബം

വർഗ്ഗം:ഭൗതികശാസ്ത്രത്തിനുള്ള നോബൽ സമ്മാന ജേതാക്കൾ
വർഗ്ഗം:ജീവിച്ചിരിക്കുന്നവർ
വർഗ്ഗം:ജാപ്പനീസ് ഭൗതികശാസ്ത്രജ്ഞർ
വർഗ്ഗം:1960-ൽ ജനിച്ചവർ
വർഗ്ഗം:സെപ്റ്റംബർ 11-ന് ജനിച്ചവർ
കലാവന്തലു

ഇന്ത്യയിൽ ആന്ധ്രാപ്രദേശിൽ പരമ്പരാഗതമായി ദേവദാസീപദം / വേശ്യാവൃത്തി കുലത്തൊഴിലായി സ്വീകരിച്ചിരുന്ന ഒരു സമുദായമാണ് **കലാവന്തലു** അല്ലെങ്കിൽ **ഭോഗ സമുദായം**. നൃത്ത-നാട്യങ്ങളിൽ അതി വിദഗ്ദ്ധരായ ഈ സമുദായത്തിലെ സംഗീത-നൃത്ത സംഗമങ്ങൾക്കും കലാവന്തലു എന്നു പറയുന്നു. ഗോദാവരീ ജില്ലകളിലെ പെദ്ദാപുരം, കാക്കിനാട, രാജമുണ്ഡ്രി, മുറമണ്ട, രാമചന്ദ്രപുരം, ദ്രാക്ഷാരാമ, പസലപുഡി, രാലേംഗി, ആറ്റിലി, അമലാപുരം, മുമ്മുഡിവാരം എന്നിവിടങ്ങളിലും കൃഷ്ണാ-വിശാഖ പട്ടണം ജില്ലകളിലെ ബന്ദർ, ഗുഡിവാഡ, എല്ലൂര്, മദുഗള, വിജയപുരം എന്നീയിടങ്ങളിലുമായാണ് ഈ സമുദായംഗങ്ങൾ ഇപ്പോൾ കൂടുതലായി താമസിക്കുന്നത്.  

## നിരുക്തം
കലാവന്തലു എന്ന തെലുഗു പദത്തിനർത്ഥം കലാഹൃദയരെന്നാണ്. എന്നാൽ ഇപ്പോഴത്തെ പ്രയോഗരീതിയനുസരിച്ച് വേശ്യകളെ സൂചിപ്പിക്കാൻ തെലുഗിൽ ഈ പദം ഉപയോഗിക്കുന്നു.

## അവലംബങ്ങൾ

വർഗ്ഗം:ഇന്ത്യയിലെ ജനവിഭാഗങ്ങൾ
എ.ശിവതാണുപിള്ള

ഇന്ത്യൻ ശാസ്ത്രജ്ഞനും ബ്രഹ്മോസ് പദ്ധതിയുടെ സ്ഥാപകമേധാവിയുമാണ്  **എ.ശിവതാണുപിള്ള** പ്രതിരോധ ഗവേഷണ വികസന സംഘടനയിലെ ഗവേഷണത്തിനും ,ഭരണപരമായ കാര്യങ്ങൾക്കും മുഖ്യ പങ്കു വഹിച്ചിട്ടുണ്ട്  അദ്ദേഹം.

## വിദ്യാഭ്യാസം
പഴയ തിരുവിതാംകൂറിലെ നാഗർകോവിലിൽ ജൂലൈ 15 നു ജനിച്ച പിള്ള മദ്രാസ് സർവ്വകലാശാലയിൽ നിന്നു ബിരുദവും തുംകൂർ,ഹാവാർഡ്,പുനെ സർവ്വകലാശാലകളിൽ നിന്നു ഉയർന്ന ബിരുദങ്ങളും കരസ്ഥമാക്കി.

## ബഹുമതികളും, പുരസ്ക്കാരങ്ങളും

## അവലംബം

## പുറംകണ്ണികൾ
* Official Website
* 
* Pillars of BrahMos 

### മറ്റുവിവരങ്ങൾ
* India primes for growth in defence electronics
* 
* Tipu Sultan the first to use missile technology 
* Humans will soon inhabit other planets: Sivathanu Pillai
* Hypersonic missiles to replace ballistic missiles
* India should have its own computer operating system: Pillai
* Nanotechnology will change lives: Sivathanu Pillai

വർഗ്ഗം:1947-ൽ ജനിച്ചവർ
വർഗ്ഗം:ജൂലൈ 15-ന് ജനിച്ചവർ
വർഗ്ഗം:ഇന്ത്യൻ ശാസ്ത്രജ്ഞർ
അതുൽ കുൽക്കർണി

ദേശീയ അവാർഡ്‌ ജേതാവായ ഒരു ഇന്ത്യൻ സിനിമാ അഭിനേതാവാണ് **അതുൽ കുൽകർണി**. വിവിധ ഭാഷചിത്രങ്ങളിൽ ഇദ്ദേഹം അഭിനയിച്ചിട്ടുണ്ട്. ഹേ റാം (2000), ചാന്ദ്നി ബാർ (2002) എന്നീ ചിത്രങ്ങൾക്ക്  മികച്ച സഹനടനുള്ള ദേശീയപുരസ്‌കാരം അതുൽ കുൽകർണി നേടി.

വർഗ്ഗം:ഇന്ത്യൻ ചലച്ചിത്ര അഭിനേതാക്കൾ
വർഗ്ഗം:1965-ൽ ജനിച്ചവർ
വർഗ്ഗം:സെപ്റ്റംബർ 10-ന് ജനിച്ചവർ
എറിക് ബെറ്റ്സിഗ്

നോബൽ സമ്മാന ജേതാവായ ഒരു ഗവേഷകനാണ് **എറിക് ബെറ്റ്സിഗ്** (ജ: ജനു 13  1960). അമേരിക്കയിലെ ജനേലിയ ഫാം റിസർച്ച് കാമ്പസിലെ ഗവേഷകനാണ് ഇദ്ദേഹം. ഒപ്റ്റിക്കൽ സൂക്ഷ്മദർശിനിയുടെ വികസനവുമായി ബന്ധപ്പെട്ട പഠനങ്ങൾക്ക് ഇദ്ദേഹത്തിന്, സ്റ്റെഫാൻ ഹെയ്ൽ, വില്ല്യം ഇ. മോണർ എന്നിവർക്കൊപ്പം 2014ലെ രസതന്ത്രത്തിനുള്ള നൊബൽ ലഭിച്ചു.. സാധാരണ സൂക്ഷ്മ ദർശനികളുടെ പ്രവർത്തനം മെച്ചപ്പെടുത്തുന്ന വിധത്തിൽ ഫ്ലൂറസെൻസ് മൈക്രോസ്‌കോപ്പി വികസിപ്പിച്ചെടുത്തതിനാണ് പുരസ്‌ക്കാരം.

സാധാരണ സൂക്ഷ്മദർശിനിയിലെ ദൃശ്യപ്രകാശത്തിന് പകരം ഫ്ലൂറസെന്റ് തന്മാത്രകൾ ഉപയോഗിച്ച് പ്രവർത്തിക്കുന്ന ഫ്ലൂറസെൻസ് മൈക്രോസ്‌കോപ്പി വഴി 200 നാനോമീറ്ററിലും  ചെറിയ വസ്തുക്കളെപ്പോലും കൃത്യമായി നിരീക്ഷിക്കാൻ സാധിക്കും. സാധാരണ മൈക്രോസ്‌കോപ്പിന്റെ പരിമിതികളെ അതിജീവിക്കുന്ന ഒരു കണ്ടുപിടിത്തമാണ് ഇത്.

## ഗവേഷണങ്ങൾ
കോർണൽ സർവ്വകലാാലയിൽ നിന്നു ഉന്നതപഠനം പൂർത്തിയാക്കിയ ബെറ്റ്സിഗ് ന്യുജഴ്സിയിലെ  എടി&ടി ബെൽ ലാബോട്ടറീസിലാണ് ആദ്യകാല ഗവേഷണം ആരംഭിച്ചത്. Near Field Microscopy എന്ന മേഖലയിലായിരുന്നു ബെറ്റ്സിഗിന്ന് അഭിരുചി. നിരീക്ഷണ വസ്തുവിൽ നിന്ന് ഏതാനും നാനോമീറ്ററുകളകലത്തിൽ  സ്ഥാപിച്ചിട്ടുളള സൂചിത്തലപ്പിൽ നിന്നാണ് പ്രകാശപ്രസരം ഉണ്ടാകുന്നത്. അബേയുടെ ഡിഫ്രാക്ഷൻ പരിധിയെ മറികടക്കാനായെങ്കിലും  ഒരൊറ്റ തന്മാത്രയിൽ നിന്നുളള ഫ്ലൂറസൻസ് നിരീക്ഷിക്കാനായെങ്കിലും   ഈ പരീക്ഷണ സമ്പ്രദായത്തിന് മറ്റു പല പോരായ്മകളും ഉണ്ടായിരുന്നു, പ്രത്യേകിച്ച് നിരീക്ഷണം പദാർത്ഥത്തിന്റെ ഉപരിതലത്തിൽ മാത്രം ഒതുങ്ങി നിന്നു. ഒരു പദാർഥത്തിലെ പലതരം തന്മാത്രകൾ പലനിറങ്ങളിൽ ഫ്ലുറെസ് ചെയ്യുകയാണെങ്കിൽ അവയെ വേർതിരിച്ചു കാണാനായേക്കും എന്ന് ബെറ്റ്സിഗ് സങ്കല്പിച്ചു. ഓരോ നിറങ്ങളായി നിരീക്ഷിച്ചശേഷം എല്ലാ ഇമേജുകളും കൂട്ടിയോജിപ്പിച്ചാൽ സമഗ്രമായ ചിത്രം ലഭ്യമാകും.  പക്ഷേ തന്മാത്രകളുമായി കോർത്തിണക്കാൻ  അത്തരം  ഫ്ലുറസൻസ് ടാഗുകൾ ബഹുവർണങ്ങളിൽ ലഭ്യമായിരുന്നില്ല. ബെറ്റ്സിഗ് തന്റെ ആശയങ്ങളെ ശാസ്ത്രലോകത്തിനു മുമ്പായി സമർപ്പിച്ചു.

അനേകം വർൽങ്ങൾക്കുശേഷം യാദൃഛികമായാണ്  ഇച്ഛാനുസാരം ഉത്തേജിപ്പിക്കുകയും നിരുത്തേജിപ്പിക്കുകയും ചെയ്യാവുന്ന ഫ്ലൂറസൻറ് പ്രോട്ടീനുകൾ ബെറ്റ്സിഗിന്റെ ശ്രദ്ധയിൽ പെട്ടത്. പല ഇടവേളകളിലായി പ്രോട്ടീനുകളെ ഉത്തേജിപ്പിക്കുക വഴി അവയെ തനിത്തനിയെ കാണാനാകുമെന്ന്  ബെറ്റ്സിഗും സഹഗവേഷകരും കണ്ടെത്തി.

## അവലംബം

വർഗ്ഗം:രസതന്ത്രത്തിനുള്ള നോബൽ സമ്മാന ജേതാക്കൾ
വർഗ്ഗം:ജീവിച്ചിരിക്കുന്നവർ
വർഗ്ഗം:അമേരിക്കൻ രസതന്ത്രജ്ഞർ
വർഗ്ഗം:1960-ൽ ജനിച്ചവർ
വർഗ്ഗം:ജനുവരി 30-ന് ജനിച്ചവർ
വില്ല്യം ഇ. മോണർ

രസതന്ത്രത്തിനുള്ള നോബൽ സമ്മാനം നേടിയ അമേരിക്കൻ ഗവേഷകനാണ് **വില്ല്യം.ഇ.മോണർ** (ജ: ജൂൺ 24, 1953). ഒപ്റ്റിക്കൽ സൂക്ഷ്മദർശിനിയുടെ വികസനവുമായി ബന്ധപ്പെട്ട പഠനങ്ങൾക്ക് ഇദ്ദേഹത്തിന് ഗവേഷകരായ സ്റ്റെഫാൻ ഹെയ്ൽ, എറിക് ബെറ്റ്സിഗ് എന്നിവർക്കൊപ്പം 2014 ലെ രസതന്ത്രത്തിനുള്ള നൊബൽ പ്രഖ്യാപിക്കപ്പെട്ടു. സാധാരണ സൂക്ഷ്മ ദർശനികളുടെ പ്രവർത്തനക്ഷമത മെച്ചപ്പെടുത്തുന്ന ഫ്ലൂറസെൻസ് മൈക്രോസ്‌കോപ്പി വികസിപ്പിച്ചെടുത്തതിനാണ് പുരസ്‌ക്കാരം. 
വില്യം മോണറും  എറിക് ബെറ്റ്സിഗും സ്വന്തം രീതിയിൽ സ്വതന്ത്രമായാണ് ഈ പദ്ധതി വികസിപ്പിച്ചെടുത്തത്. 
## ഗവേഷണ മേഖല
1989-ൽ സാൻ ഹോസേയിലെ ഐ.ബി.എം റിസർച്ച് ലാബിൽ ഗവേഷണം നടത്തിക്കൊണ്ടിരിക്കേയാണ് തന്മാത്രകൾ ഒറ്റക്കൊറ്റക്ക്  പ്രകാശകിരണങ്ങൾ ആഗിരണം ചെയ്യുന്നത്  കാണാനാകുമെന്ന്   മോണർ  പ്രായോഗികതലത്തിൽ തെളിയിച്ചത്  .. ആയിടക്കു കണ്ടു പിടിക്കപ്പെട്ട ഗ്രീൻ ഫ്ലൂറസൻസ് പ്രോട്ടീൻ (GFP) മോണരുടെ ശ്രദ്ധയാകർഷിച്ചു. പിന്നീട്  യൂണിവഴ്സിറ്റി ഓഫ് കാലിഫോർണിയ(സാൻഡിയാഗോ)യിലേക്കു മാറിയശേഷം  ഒരു പ്രത്യേക ഇനം GFP ആവശ്യനുസാരം ഉത്തേജിപ്പിക്കുകയോ നിരുത്തേജിപ്പിക്കുകയോ ചെയ്യാമെന്ന് മോണർ കണ്ടെത്തി..

ഫ്സൂറസൻസ് മൈക്രോസ്കാപ്പിയുടെ വിവിധ വശങ്ങളെക്കുറിച്ച്  അദ്ദേഹം സമഗ്രമായ ഗവേഷണം നടത്തി ..,

## അവലംബം

## പുറംകണ്ണികൾ
* Faculty Page at Stanford's Chemistry Department
* Moerner Laboratory Homepage
* W. E. Moerner | Stanford University Profiles
* NIH Biosketch for W. E. Moerner
* Google Scholar Profile for W. E. Moerner
* Microsoft Academic Search pagefor W. E. Moerner 
* Description of Moerner's work: Alumni Alumni Achievement Award from Washington University

വർഗ്ഗം:രസതന്ത്രത്തിനുള്ള നോബൽ സമ്മാന ജേതാക്കൾ
വർഗ്ഗം:ജീവിച്ചിരിക്കുന്നവർ
വർഗ്ഗം:അമേരിക്കൻ രസതന്ത്രജ്ഞർ
വർഗ്ഗം:1953-ൽ ജനിച്ചവർ
വർഗ്ഗം:ജൂൺ 24-ന് ജനിച്ചവർ
സ്റ്റെഫാൻ ഹെയ്ൽ

ഒപ്റ്റിക്കൽ സൂക്ഷ്മദർശിനിയുടെ വികസനവുമായി ബന്ധപ്പെട്ട പഠനങ്ങൾക്ക്  മാക്സ് പ്ലാങ്ക് ഇൻസ്റ്റിറ്റ്യൂട്ടിലെ ഗവേഷകനായ **സ്റ്റെഫാൻ ഹെയ്ൽ **(ജ: ഡിസം: 23, 1962- റുമാനിയ) അമേരിക്കൻ ഗവേഷകരായ വില്ല്യം.ഇ.മോണർ, എറിക് ബെറ്റ്സിഗ് എന്നിവർക്കൊപ്പം 2014 ലെരസതന്ത്രത്തിനുള്ള നോബൽ സമ്മാനം നേടി.. 
 
## പ്രാധാന്യം
സാധാരണ സൂക്ഷ്മ ദർശിനികളിലൂടെ 200 നാനോമീറ്ററിനേക്കാളും  താഴേയുളള വസ്തുക്കളെ കാണാനാകില്ല. കാരണം ദൃശ്യപ്രകാശത്തിന്റെ(visible light) ഏറ്റവും കുറഞ്ഞ തരംഗദൈർഘ്യം(wavelength)  400 നാനോമീറ്ററാണ്. ഈ പരിമിതിയെ മറികടന്ന് സൂക്ഷ്മ ദർശനികളുടെ കാഴ്ചശക്തി അനേകമടങ്ങ്   മെച്ചപ്പെടുത്തുന്ന ഫ്ലൂറസെൻസ് മൈക്രോസ്‌കോപ്പി വികസിപ്പിച്ചെടുത്തതിനാണ്  ഈ മൂന്നു ശാസ്ത്രജ്ഞൻമാർക്കും   പുരസ്‌ക്കാരം ലഭിച്ചത്.   
## ഹെയ്ലിന്റെ പഠനങ്ങൾ
മോണറുടേയും ബെറ്റ്സിഗിന്റേയും രീതികളിൽ നിന്ന് തികച്ചു വ്യത്യസ്തമായ സമീപനമാണ് ഹെയ്ൽ സ്വീകരിച്ചത്.1993-ൽ തുർകു യൂണിവഴ്സിറ്റിയിൽ ഗവേഷണം നടത്തിക്കൊണ്ടിരുന്നപ്പോഴാണ് ഹെയ്ൽ ഫ്ലൂറസൻസ് സ്പെക്ട്രോസ്കാപ്പിയിൽ ആകൃഷ്ടനായത്. അക്കാലത്ത്  ഈ പരീക്ഷണ സമ്പ്രദായത്തിലൂടെ കോശസമുച്ചയങ്ങളേയോ ഒരു കെട്ടു  ഡി.എൻ.എ. തന്തുക്കളേയോ മാത്രമേ കാണാനായിരുന്നുളളു. അതിനാൽ നാനോതലത്തിലുളള ഒരു  ടോർച്ചുപയോഗിച്ച്  ഇവയെ വേർതിരിച്ച് ഒന്നൊന്നായി കാണാനാവുന്ന രീതി സാധിച്ചെടുക്കാനായിരുന്നു ഹെയ്ൽ ശ്രമിച്ചത്.  സ്റ്റിമുലേറ്റഡ് എമീഷൻ ഡിപ്ലീഷൻ (STED, Stimulated Emission Depletion)എന്ന പരീക്ഷണ രീതി ഉപയോഗിച്ച് ഇതെങ്ങിനെ ചെയ്യാമെന്ന് ഹെയ്ൽ ശാസ്ത്രലോകത്തിന് വിവരിച്ചു കൊടുത്തു. 
ഫ്ലൂറസൻറ് തന്മാത്രകൾ കോർത്തിണക്കിയ പരീക്ഷണവസ്തുവിലേക്ക് ലേസർ പ്രകാശം പ്രസരിപ്പിക്കുമ്പോൾ എല്ലാ ഫ്ലൂറസൻറ് തന്മാത്രകളും ഉത്തേജിപ്പിക്കപ്പെടും(excite).  നിരുത്തേജിപ്പിക്കാനായി(quench)  ഉപയോഗപ്പെടുത്തുന്ന   ലേസർ പ്രസരത്തിന്  നാനോതലത്തിൽ(Nanovolume) ഉളളവയെ നിരുത്തേജപ്പെടുത്താനാവില്ലെന്നു വന്നാൽ അവ തനിത്തനിയെ ദൃശ്യമാകും.  പരീക്ഷണ വസ്തുവിന്റെ എല്ലാ ഭാഗങ്ങളിലേക്കും ഇത്തരമൊരു പ്രക്രിയയുപയോഗിച്ച് വെളിച്ചം വീശാൻ കഴിയും. അങ്ങനെ ലഭിക്കുന്ന ഇമേജുകളെ സംഗ്രഹിപ്പിച്ചെടുത്ത്  സമഗ്രമായ ഇമേജ് നിർമിച്ചെടുക്കാം.

മാക്സ് പ്ലാങ്ക് ഇൻസ്റ്റിറ്റ്യൂട്ടിലേക്ക്  മാറിയശേഷം  ഹെയ്ൽ തന്റെ ആശയങ്ങളെ പ്രാവർത്തികമാക്കി.

## അവലംബം

## പുറംകണ്ണികൾ
* Curriculum vitae on the Website of Max Planck Institute for Biophysical Chemistry 
* Innovation Award of the German Federal President 

വർഗ്ഗം:രസതന്ത്രത്തിനുള്ള നോബൽ സമ്മാന ജേതാക്കൾ
വർഗ്ഗം:ജീവിച്ചിരിക്കുന്നവർ
വർഗ്ഗം:ജർമ്മൻ രസതന്ത്രജ്ഞർ
വർഗ്ഗം:1962-ൽ ജനിച്ചവർ
വർഗ്ഗം:ഡിസംബർ 23-ന് ജനിച്ചവർ
വർഗ്ഗം:ജർമ്മൻ ഭൗതികശാസ്ത്രജ്ഞർ
ഓച്ചിറ കാളകെട്ട്

ഇരുപത്തെട്ടാം ഓണഘോഷ പരിപാടികളോടനുബന്ധിച്ച് ഓച്ചിറ പരബ്രഹ്മക്ഷേത്രത്തിൽ നടക്കുന്ന ഒരു ആഘോഷമാണ് **കാളകെട്ട്**. ഒരു ജോടി കാളകളുടെ രൂപങ്ങൾ കെട്ടിയുണ്ടാക്കി അതിനെ ഓച്ചിറ ക്ഷേത്രപരിസരത്ത് നിരത്തി വെച്ചു കൊണ്ടാണ് ഈ ആഘോഷം കൊണ്ടാടുന്നത്. ഇങ്ങനെ കെട്ടിയുണ്ടാക്കുന്ന കാളരൂപങ്ങളെ **കെട്ടുകാളകൾ** എന്നും പറയുന്നു. വൈവിദ്ധ്യമാർന്ന വലിപ്പങ്ങളിലുള്ള കാളകളെ ഈ സമയത്ത് മൈതാനത്ത് നിരത്താറുണ്ട്. ഓണാട്ടുകരയിലെ 52 കരക്കാരുടെ വകയായാണ് ഓരോ കാളയും നിരക്കുന്നത്. 2014-ൽ ഇത്തരത്തിലെ 200-ലധികം കാളകൾ അണി നിരക്കുകയുണ്ടായി. ലോകത്തിലെ തന്നെ ഏറ്റവും വലിയ കാളകെട്ടുത്സവം എന്നു പറയാവുന്നതാണ് ഈ ആഘോഷം.

## നിർമ്മാണം
കാളകളുടെ തലമാത്രമാണ് സ്ഥിരമായി ഉണ്ടാകാറുള്ളത്. ഓരോ തലയ്ക്കും വേണ്ട ഉടലുകൾ വർഷാവർഷം ഓരോ കരക്കാരുടേയും കാളകെട്ട് സമിതികളുടേയും ഇഷ്ടാനുസാരം കെട്ടിയുണ്ടാക്കുകയാണ് പതിവ്. ചട്ടത്തിൽ വൈക്കോലും മറ്റും കൊണ്ട് വെട്ടിയുണ്ടാക്കുന്ന ഉടലിന്റെ മുകളിൽ തലപിടിപ്പിച്ചാണ് കാളകളെ കെട്ടിവലിച്ചു കൊണ്ടു വരുക. ഏറ്റവും വലിയ കാളകൾക്ക് ടൺ കണക്കിന് ഭാരം ഉണ്ടാകാറുണ്ട്. എന്നാൽ കൈവെള്ളയിൽ ഒതുങ്ങുന്ന തരത്തിലുള്ളവയും ഉണ്ട്. സാധാരണയായി ഒരു കാളക്ക് വെള്ള നിറവും മറ്റേതിന് ചുവപ്പുമാണ് കൊടുക്കാറുള്ളത്. തുണിയുടെ പുറത്തു കൂടി കഴുത്തിൽ മണികൾ കെട്ടിത്തൂക്കുകയും ജീവത, നെറ്റിപ്പട്ടം, വെൺചാമരം തുടങ്ങിയ അലങ്കാരങ്ങളും മാലകളും മറ്റും അണിയിക്കുകയും ചെയ്യുന്നു. ഓരോ കരക്കാരും മത്സരബുദ്ധിയോടെ കാളകളെ അണിയിച്ചൊരുക്കുകയും ചെണ്ട-പഞ്ചാരി-പാണ്ടി മേളങ്ങളും മറ്റുമായി ആഘോഷപൂർവ്വം ക്ഷേത്രത്തിലേക്ക് ആനയിച്ചുകൊണ്ടു വരുന്ന കാളകൾക്ക് മത്സരത്തിന്റെ രീതിയിൽ സമ്മാനം കൊടുക്കുന്ന പതിവും ഉണ്ട്.

ഓണാട്ടുകര കതിരവൻ എന്നതായിരുന്നു 2014-ലെ ഏറ്റവും വലിയ കെട്ടുകാള.

## ഇതും കാണുക
* ചുനക്കര രാജൻ
* കെട്ടുകാഴ്ച
* കെട്ടുകുതിര

## അവലംബങ്ങൾ

വർഗ്ഗം:കേരളത്തിലെ ഉത്സവങ്ങൾ
വർഗ്ഗം:ഓണം
ഇന്ത്യൻ തീരസംരക്ഷണസേന

ഇന്ത്യൻ തീരസംരക്ഷണസേന (ഇംഗ്ലീഷ്: Indian Coast Guard) ഇന്ത്യയുടെ സമുദ്ര നിയമനിർവ്വഹണ-രക്ഷാസേനയാണ്.  പേര് സൂചിപ്പിക്കുന്നതുപോലെ തീരസംരക്ഷണത്തിലാണ് ഇവരുടെ പ്രധാന ധർമ്മം. "തീരസംരക്ഷണസേന ആക്റ്റ്" എന്ന ആക്റ്റിന്റെ അടിസ്ഥാനത്തിൽ 1978 ആഗസ്റ്റ് 18-ആം തീയതിയിലാണ് ഇന്ത്യൻ തീരസംരക്ഷണസേന രൂപികരിച്ചത്.  	പ്രതിരോധ മന്ത്രാലയത്തിന് കീഴെയാണ് ഇതിന്റെ പ്രവർത്തനം.
ഇന്ത്യൻ  നാവികസേന, ഇന്ത്യൻ മത്സ്യബന്ധന മന്ത്രാലയം, ഇന്ത്യൻ 
## ചുമതലകളും കടമകളും

ഇന്ത്യൻ തീരസംരക്ഷണസേനയുടെ ചുമതലകളും കടമകളും താഴെ പറയുന്നു.
* ഭാരതത്തിന്റെ തീരദേശം സംരക്ഷിക്കുക.
* രക്ഷാപ്രവർത്തനം
* സമുദ്രസമ്പത്തിനെ കാക്കുക.
* ശാസ്ത്രീയ വിവരസംരക്ഷണവും സഹകരണവും.

## അവലംബങ്ങൾ

വർഗ്ഗം:ഇന്ത്യൻ തീരസംരക്ഷണസേന
വർഗ്ഗം:ഇന്ത്യൻ സേന
ആഞ്ചലോ സെക്കി

ഇറ്റാലിയൻ ജ്യോതിശാസ്ത്രജ്ഞനായിരുന്നു **ആഞ്ചലോ സെക്കി** ( ജ: 29 ജൂൺ 1818 – 26 ഫെബ്രു: 1878) പൊന്തിഫിക്കൽ ഗ്രിഗോറിയൻ കലാശാലയുടെ ഭരണാധിപനും ആയിരുന്നു സെക്കി. 
സൂര്യനെക്കുറിച്ചുള്ള പഠനങ്ങൾ സെക്കിയെ ശ്രദ്ധേയനാക്കിയിരുന്നു.

## ജ്യോതിശാസ്ത്രസംബന്ധമായ രചനകൾ

* He revised Friedrich Georg Wilhelm von Struve's catalog of double stars, compiling data for over 10,000 binaries.
* മൂന്നു വാൽനക്ഷത്രങ്ങളുടെ നിരീക്ഷണം  Comet Secchi.
*  lunar crater Copernicus.
* ചൊവ്വയുടെ ആദ്യത്തെ വർണ്ണ രേഖാചിത്രങ്ങളും കനാലുകളെക്കുറിച്ചുള്ള നിരീക്ഷണങ്ങളും. Mars  "channels" (''canali'' in Italian) on the planetary surface.

## അവലംബം

;Attribution
*
*

വർഗ്ഗം:ഇറ്റാലിയൻ ജ്യോതിശാസ്ത്രജ്ഞർ
വർഗ്ഗം:1818-ൽ ജനിച്ചവർ
വർഗ്ഗം:1878-ൽ മരിച്ചവർ
വർഗ്ഗം:ജൂൺ 29-ന് ജനിച്ചവർ
വർഗ്ഗം:ഫെബ്രുവരി 26-ന് മരിച്ചവർ
രാമനെല്ല മോർമൊറാറ്റ

പശ്ചിമഘട്ടപ്രദേശങ്ങളിൽ കാണപ്പെടുന്ന കൂർത്ത മുഖം ഉള്ള തവളയാണ് **രാമനെല്ല മോർമൊറാറ്റ** (ശാസ്ത്രനാമം: *Ramanella mormorata*). ഉത്തര പശ്ചിമ ഘട്ടത്തിലെ മൂന്നു പ്രദേശങ്ങളിൽ നിന്നും മാത്രമാണു ഇതിനെ ഇതുവരെ കണ്ടെത്തിയിട്ടുള്ളത്.

## അവലംബം

വർഗ്ഗം:ഇന്ത്യയിലെ തവളകൾ
വർഗ്ഗം:പശ്ചിമഘട്ടതദ്ദേശവാസിയായ ജീവികൾ
സാഞ്ചോ പാൻസ

ഡോൺ ക്വിക്സോട്ട് എന്ന നോവലിലെ പ്രധാന കഥാപാത്രമാണ് **സാഞ്ചോ പാൻസ**.ക്വിക്സോട്ടിന്റെ ചെയ്തികളെ ഫലിതരൂപേണ വിമർശിയ്ക്കുകയും നർമ്മോക്തികൾ ഉടനീളം പ്രകാശിപ്പിയ്ക്കുകയും ചെയ്യുന്നു.  
## അവലംബം

## പുറത്തേയ്ക്കുള്ള കണ്ണികൾ
* 
* 

വർഗ്ഗം:കഥാപാത്രങ്ങൾ
സ്വജാതിവിവാഹം

ഒരു വംശം, സമൂഹം, ജാതി, മതം എന്നിവയ്ക്ക് ഉള്ളിൽ മാത്രം വിവാഹം കഴിക്കുന്നതിനെയാണ്.  **സ്വജാതിവിവാഹം** എന്ന് വിളിക്കുന്നത്. ഇംഗ്ലീഷിൽ ഇതിനെ എൻഡോഗാമി (Endogamy) എന്ന് പറയും. ലോകത്തിലെ മിക്കവാറും ജനതകൾ ഒരു വിധത്തിലല്ലെങ്കിൽ മറ്റൊരു തരത്തിൽ ഈ സമ്പ്രദായം പിന്തുടരുന്നു.

## അവലംബം

വർഗ്ഗം:സാമൂഹ്യശാസ്ത്രം
ഉലാൻബാതാർ

മംഗോളിയയുടെ തലസ്ഥാനമാണ് **ഉലാൻബാതാർ** അഥവാ **ഉലാൻ ബതോർ**. ബോഗ്ദ ഊൾ പർവ്വതത്തിന്റെ താഴ്‍വരയിൽ സെലൻഗയുടെ പോഷകനദിയായ തൂൾ നദിയുടെ കരയിലാണ് നഗരം സ്ഥിതിചെയ്യുന്നത്. 1639-ൽ സ്ഥാപിതമായപ്പോഴുള്ള നഗരനാമം ഊർഗ എന്നായിരുന്നു. ഇന്നത്തെ നഗരത്തിനു 400 കീ.മീറ്റർ അകലെയുള്ള ദാ ഹുറീ ബുദ്ധമത വിഹാരത്തിന്റെ ആസ്ഥാനത്തായിരുന്നു നഗരം സ്ഥാപിതമായത്. 18-ആം നൂറ്റാണ്ടിലാണ് ഇന്നത്തെ സ്ഥാനത്ത് നഗരം ഉയർന്നു വന്നത്. 1860-ൽ റഷ്യയ്ക്കും ചൈനയ്ക്കുമിടയിലെ തേയില വ്യാപാരപാതയിലെ പ്രധാന കേന്ദ്രമായി നഗരം വികസിച്ചു. 1921-ൽ മംഗോളിയ ജനകീയ റിപ്പബ്ലിക്കായപ്പോൾ തലസ്ഥാനമായി. 1924-ലാണ് ഉലാൻബാതാർ എന്ന പേരു നല്കിയത്. ഉലാൻ എന്നാൽ ചുവപ്പും ബാതാർ എന്നാൽ നായകനുമെന്നുമാണർത്ഥം. ദാംദിനി സുബാതാർ എന്ന വിപ്ലവനായകന്റെ സ്മരണാർത്ഥമായിരുന്നു നഗരത്തിന്റെ പേരുമാറ്റിയത്. ചെങ്കിസ്ഖാൻ അന്താരാഷ്ട്ര വിമാനത്താവളം, നാഷണൽ യൂണിവേഴ്സിറ്റി ഓഫ് മംഗോളിയ എന്നിവ ഉലാൻബാതാറിലാണ് സ്ഥിതി ചെയ്യുന്നത്.
## അവലംബം

വർഗ്ഗം:മംഗോളിയ
വർഗ്ഗം:ഏഷ്യയിലെ തലസ്ഥാനങ്ങൾ